Diari Oficial de la Generalitat Valenciana


Sumari del DOGV 9002, del 21-01-2021 (2021/477)

RESOLUCIÓ de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides, prioritàriament, a persones ocupades, amb càrrec a l'exercici pressupostari 2021, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/477


Data del document
:   30-12-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides, prioritàriament, a persones ocupades, amb càrrec a l'exercici pressupostari 2021, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament. [2021/477]  
La Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, ha sigut desenvolupada mitjançant el Reial decret 694/2017, de 3 de juliol, que ha establit, entre altres aspectes, la regulació de les iniciatives i dels programes de formació professional per a l'ocupació, els requisits i límits de les accions formatives, les persones destinatàries d'aquestes i la forma d'acreditació de les competències adquirides pels treballadors i treballadores, així com els instruments del sistema integrat d'informació i el règim de funcionament del sistema de formació professional per a l'ocupació.  
No obstant això, l'esmentat Reial decret 694/2017, de 3 de juliol, no esgota el desenvolupament reglamentari de la Llei 30/2015, de 9 de setembre, i, així, en data 1 d'abril de 2019, es va publicar en el BOE l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
L'ordre esmentada compleix amb l'objectiu de desenvolupar el reial decret esmentat en relació amb l'oferta de formació professional per a l'ocupació, i regula les bases que han de regir la concessió, en règim de concurrència competitiva, de subvencions públiques destinades a finançar aquesta formació per part de les diferents administracions públiques en els seus àmbits de gestió respectius.  
En aquesta línia, es preveu un conjunt de disposicions comunes per a totes les subvencions que es concedisquen en règim de concurrència competitiva per les diferents administracions públiques, sense perjudici de les competències d'execució i d'autoorganització que tenen reconegudes les comunitats autònomes i de les necessitats d'adaptació als seus territoris respectius. L'ordre també preveu un conjunt de mesures perquè siguen desenvolupades per les diferents administracions públiques, pel que fa a la qualitat i l'avaluació de la formació, així com respecte del seguiment i control d'aquesta.  
Així mateix, assenyala que l'àmbit d'aplicació de l'ordre s'estén a tot el territori nacional, sense perjudici de les competències d'execució i d'autoorganització que tenen reconegudes les comunitats autònomes, i recull entre l'oferta formativa de les administracions competents, que serà finançada en els termes previstos en l'ordre.  
  
Així, doncs, aquesta resolució pretén concretar o desenvolupar, en l'àmbit competencial de la Comunitat Valenciana, el que es preveu en les bases reguladores esmentades per a la concessió de subvencions públiques destinades al finançament d'accions formatives dirigides, prioritàriament, a persones ocupades.  
D'altra banda, atés que està prevista en el Projecte de llei de Pressupostos de la Generalitat per a l'exercici 2021, dins del programa 322.52 «Formació i qualificació professional», la línia de subvenció 5644000, dirigida a subvencionar els plans de formació per a l'ocupació dirigits, preferentment, a persones ocupades, es considera oportuna la tramitació anticipada d'una resolució de convocatòria d'ajudes destinades a aquest programa per a l'exercici 2021, segons el que preveu l'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que podrà arribar-se al moment procedimental immediatament anterior al de la resolució de la concessió, per a la qual cosa cal fer constar en tots els tràmits que aquest atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això.  
En virtut del que s'ha exposat i d'acord amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquesta Secretaria Autonòmica d'Economia i Ocupació, Direcció General de LABORA Servei Valencià d'Ocupació i Formació, procedeix a dictar la resolució d'aprovació amb càrrec a l'exercici pressupostari 2021 de la convocatòria de subvencions, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament, d'acord amb el Consell Valencià de Formació Professional, resolc  
  
Primer. Aprovació de la convocatòria i indicació de l'ordre per la qual s'aproven las bases reguladores de les subvencions  
Es convoquen, per a l'exercici 2021, les subvencions per a la realització d'accions formatives dirigides, prioritàriament, a persones ocupades, regulades en l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament, publicada en el BOE número 78, de data 1 d'abril de 2019, d'ara en avant ordre de bases.  
  
Segon. Finançament i import de la convocatòria  
La concessió de les subvencions queda condicionada a l'existència de crèdit adequat i suficient, en el moment de la resolució de concessió, en el pressupost de LABORA Servei Valencià d'Ocupació i Formació per a l'exercici 2021, per la qual cosa la quantia total màxima que figura en el paràgraf següent té caràcter estimat, a l'efecte del que preveu l'article 56 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions (d'ara en avant, RLGS i LGS respectivament).  
  
Es destinarà a atendre les subvencions per a la realització de les accions formatives dirigides prioritàriament a persones ocupades un import global màxim estimat de 65.586.211 - amb càrrec a la línia de subvenció S5644000, del capítol IV, del subprograma 322.52, del pressupost de LABORA Servei Valencià d'Ocupació i Formació per a l'exercici 2021, amb el desglossament que figura a continuació:  
1. Als programes formatius previstos en el resolc cinqué es destinarà un import màxim estimat de 15.950.00 ?, amb la distribució següent per programes, que també té caràcter estimatiu:  
a) Als programes de formació sectorials es destinarà un import màxim de 4.950.000 ?.  
b) Als programes de formació transversals es destinarà un import màxim de 9.900.000 ?.  
c) Als programes de formació dirigits a l'economia social es destinarà un import màxim de 550.000 ?.  
d) Als programes de formació dirigits a persones treballadores autònomes es destinarà un import màxim de 550.000 ?.  
2. A les ajudes a l'alumnat desocupat assistent als programes formatius, previstes en el resolc tretzé d'aquesta convocatòria, es destinarà un import màxim estimat de 550.000 ?.  
Atés que, per a l'exercici 2021, les ajudes convocades en aquesta resolució estan finançades amb fons la distribució dels quals es realitza mitjançant conferència sectorial, la concessió d'aquestes estarà condicionada al fet que l'òrgan competent de l'Administració de l'Estat haja efectuat les actuacions o haja dictat els actes administratius que permeten assegurar l'efectivitat de la transferència de fons afectats.  
D'acord amb el que estableix l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es fixa una quantia addicional a la indicada anteriorment per import de 5.000.000 ?, amb la distribució estimativa següent:  
a) Als programes de formació sectorials es destinarà un import màxim d'1.500.000 ?.  
b) Als programes de formació transversals es destinarà un import màxim de 3.000.000 ?.  
c) Als programes de formació dirigits a l'economia social es destinarà un import màxim de 166.666 ?.  
d) Als programes de formació dirigits a persones treballadores autònomes es destinarà un import màxim de 166.666 ?.  
e) A les ajudes a l'alumnat desocupat assistent als programes formatius, previstes en el resolc tretzé d'aquesta convocatòria, es destina un import màxim de 166.668 ?.  
Amb caràcter previ a la resolució de concessió, s'haurà de publicar en el Diari Oficial de la Generalitat Valenciana l'import dels crèdits disponibles addicionals i la distribució definitiva, sense que aquesta publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre.  
L'efectivitat de la quantia addicional màxima queda condicionada a la declaració de disponibilitat del crèdit a conseqüència de les circumstàncies assenyalades abans i, si és el cas, una vegada aprovada la modificació pressupostària procedent en un moment anterior a la resolució de la concessió de la subvenció.  
Les ajudes a la formació regulades en aquesta resolució són compatibles amb el mercat comú, d'acord amb l'article 107, apartat 1, del Tractat de Funcionament de la Unió Europea, i queden dispensades de l'obligació de notificació establida en l'article 108, apartat 3, del Tractat, i de comunicar d'acord amb el que preveu l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que no reuneixen tots els requisits de l'esmentat article 107.1, perquè no suposen un avantatge econòmic per a una empresa ni falsegen la competència i no afecten els intercanvis comercials entre els estats membres.  
  
Tercer. Entitats beneficiàries  
1. Seran beneficiàries de les subvencions les entitats de formació públiques o privades, acreditades i/o inscrites en el corresponent registre d'entitats de formació a data de finalització de presentació del termini de sol·licituds, sense perjudici del que s'estableix en el resolc desé, apartat 7, d'aquesta convocatòria, en relació amb els canvis de domicili.  
  
2. Les entitats hauran d'estar acreditades i/o inscrites per a les especialitats formatives objecte de la formació, en modalitat presencial, de teleformació o mixta, amb presència en l'àmbit territorial de la Comunitat Valenciana, per a la qual cosa han de disposar, en aquest àmbit, d'instal·lacions degudament inscrites o acreditades per a les accions formatives impartides en modalitat presencial o per a la realització de sessions de formació presencial i/o proves d'avaluació final presencials en el cas d'accions formatives impartides en modalitat de teleformació.  
3. En el cas que una entitat sol·licite una acció formativa no certificable, inclosa en el Catàleg d'especialitats del SEPE, i manque de la preceptiva inscripció, haurà d'aportar la declaració responsable que s'indica en el resolc seté, apartats 2 h i i, d'aquesta convocatòria, referent al compliment dels requisits exigits per a la inscripció i la disposició d'instal·lacions i de recursos humans suficients que garantisca la seua solvència tècnica per a impartir la formació així com la qualitat d'aquesta.  
Aquestes inscripcions seran aplicables únicament en el cas que l'entitat en resulte beneficiària i tindran una vigència limitada a la duració de la impartició de les accions formatives.  
  
Quart. Objecte i condicions de la concessió de les subvencions  
1. Aquesta resolució té com a objecte la convocatòria d'ajudes per a la realització de programes de formació dirigits, almenys en un 70 %, a persones treballadores ocupades en empreses o centres de treball sitis a la Comunitat Valenciana o persones treballadores autònomes que hi residisquen; i, en un 30 % com a màxim, a persones treballadores desocupades residents també a la Comunitat Valenciana.  
2. L'import de les sol·licituds de subvenció de cada entitat, per al desenvolupament dels programes establits en el resolc cinqué, no podrà superar els percentatges que es detallen a continuació, de la dotació assignada inicialment a cada classe de programa i sector. Cada entitat podrà realitzar un màxim d'una sol·licitud per classe de programa i sector.  
- Per als programes de formació sectorials, els que estableix l'apartat 4 d'aquest resolc.  
- Per als programes de formació transversals, un 15 %, equivalent a 1.485.000 ?.  
- Per als programes de formació dirigits a l'economia social, un 30 %, equivalent a 165.000 ?.  
- Per als programes de formació dirigits a persones treballadores autònomes, un 30 %, equivalent a 165.000 ?.  
3. Les accions formatives que poden sol·licitar-se estan incloses en els plans de referència, publicats en la pàgina web www.labora.gva.es, on s'indica la modalitat d'impartició, les hores de cada acció formativa, si té la condició de prioritària o no, així com els requisits tècnics.  
  
4. Les acciones de tipus sectorial dels plans de referència correspondran als sectors que es detallen a continuació: l'import màxim estimat que assenyala el resolc segon, punt 1 a, per a aquesta classe d'accions, es distribuirà per sectors en les quanties màximes estimades que s'assenyalen a continuació i, d'acord amb l'apartat 2 d'aquest resolc, s'hi aplicaran els límits percentuals i quantitatius següents:  
  
  
Cinqué. Modalitats de programació  
1. Tipus de programes:  
a) Sectorials: els programes de formació sectorials es compondran d'accions formatives dirigides a la formació de persones treballadores, amb la finalitat de desenvolupar accions formatives d'interés general per a un determinat sector i per a satisfer necessitats específiques de formació d'aquest. Les accions específiques d'aquests programes també podran dirigir-se al reciclatge i a la requalificació de personal procedent de sectors en situació de crisi.  
b) Transversals: els programes de formació transversals estaran compostos per accions formatives dirigides a obtindre competències transversals a diversos sectors de l'activitat econòmica que han de ser objecte d'atenció prioritària per a donar resposta a les tendències identificades i afavorir l'ocupabilitat i la mobilitat intersectorial de les persones treballadores, prenent com a base l'informe anual i l'escenari pluriennal previstos en els articles 4 i 5 de la Llei 30/2015, de 9 de setembre, respectivament.  
Així mateix, aquests programes podran incloure accions formatives dirigides a l'obtenció de les competències clau per a l'accés als certificats de professionalitat de nivell 2 o de nivell 3.  
c) Economia social: a fi d'atendre les necessitats formatives de les persones treballadores de l'economia social, aquestes podran participar en els programes de formació sectorials i transversals previstos en els apartats a i b anteriors.  
d) Les persones treballadores autònomes: a fi d'atendre les necessitats formatives de les persones treballadores autònomes, aquestes podran participar en els programes de formació sectorials i transversals previstos en els apartats a i b anteriors.  
2. Tipus d'accions formatives que, en tot cas, han d'estar incloses en el Catàleg d'especialitats del Servei Públic d'Ocupació Estatal (d'ara en avant, SEPE):  
a) Accions formatives no vinculades a l'obtenció de certificats de professionalitat que responguen a les necessitats de competències específiques dels diferents sectors productius, així com de competències transversals a aquests, incloses les que requereix el treball autònom i les de l'economia social.  
b) Accions formatives vinculades a l'obtenció de certificats de professionalitat, complets o d'oferta modular, que responguen als requeriments de qualificació professional en els diferents sectors productius, així com de qualificacions professionals transversals a aquests.  
  
c) Accions formatives vinculades amb competències clau de nivell 2 o de nivell 3 dirigides al compliment dels requisits d'accés als certificats de professionalitat d'aquests nivells, sempre que figuren en les necessitats identificades en els àmbits de negociació col·lectiva sectorial estatal.  
3. A l'efecte de la programació formativa, es consideren àrees prioritàries les dirigides a anticipar les necessitats de qualificació del sistema productiu, així com a cobrir les necessitats actuals i les orientades al desenvolupament dels sectors més innovadors i/o amb millors perspectives d'ocupació o necessitats vinculades amb els sectors productius que tinguen regulacions específiques.  
4. Els programes de formació s'organitzaran per a grups (cursos) d'almenys 10 participants. Aquests grups (cursos) no podran superar, en cap moment, el nombre de participants per al qual l'aula estiga acreditada o inscrita en l'especialitat o les especialitats que s'hi impartiran.  
  
5. Els programes de formació s'ajustaran al que s'estableix en l'article 19 i següents del Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral i, en aquests, haurà d'especificar-se la modalitat d'impartició.  
6. Quan es tracte de formació conduent a l'obtenció de certificats de professionalitat, haurà d'adequar-se a la normativa reguladora d'aquests, establida en el Reial decret 34/2008, de 18 de gener, pel qual es regulen els certificats de professionalitat, i en l'Ordre ESS/1897/2013, de 10 d'octubre, que el desenvolupa, i els centres de formació hauran d'estar acreditats, per l'administració laboral competent, per a la impartició de la modalitat corresponent.  
7. La impartició dels cursos de formació només es podrà iniciar a partir de la notificació de la resolució de concessió de la subvenció.  
  
  
Sisé. Lloc i termini de presentació de sol·licituds  
1. Les sol·licituds s'han de presentar telemàticament en el model normalitzat, juntament amb la documentació específica.  
Per a presentar telemàticament les sol·licituds, s'ha d'accedir a la seu electrònica de la Generalitat (https://sede.gva.es), des d'on es pot accedir al tràmit de presentació de sol·licituds a ajudes de LABORA Servei Valencià d'Ocupació i Formació, o des del web www.labora.gva.es, per mitjà de l'enllaç «Sol·licitud telemàtica». Per a fer-ho, la persona sol·licitant ha de disposar de signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), tots dos admesos per la seu electrònica de la Generalitat (https://sede.gva.es). En el cas que es presente un certificat digital de persona física i que s'actue en representació d'una persona jurídica, cal inscriure's prèviament en el Registre de representacions de caràcter voluntari davant de la Generalitat per a fer tràmits per via telemàtica.  
2. El termini de presentació de sol·licituds serà de 15 dies hàbils a comptar des de l'endemà de la publicació de la convocatòria en el DOGV.  
  
Seté. Documentació i informació que cal adjuntar a la sol·licitud  
  
1. D'acord amb el que es preveu en l'article 11.3 de l'LGS, en el cas de societats civils sense personalitat jurídica i comunitats de béns, cal fer constar expressament, tant en la sol·licitud com en la resolució de concessió, els compromisos d'execució que assumeix cada membre de l'agrupació, així com l'import de subvenció aplicable a cada un d'ells, que tindran igualment la consideració de beneficiaris. En qualsevol cas, cal nomenar un representant o apoderat únic de l'agrupació, amb poders bastants per a complir les obligacions que, com a beneficiari, corresponen a l'agrupació. No es podrà dissoldre l'agrupació fins que haja transcorregut el termini de prescripció previst en els articles 39 i 65 de l'LGS.  
La documentació que es detalla en l'apartat següent ha d'aportar-la cada una de les persones membres que es comprometa a efectuar la totalitat o part de les activitats en nom i per compte del primer.  
2. La sol·licitud ha d'anar acompanyada de la documentació següent, que es podrà annexar per mitjans telemàtics, sense perjudici que puga requerir-se en determinades circumstàncies l'exhibició dels documents originals per a acarar-los:  
a) Autorització expressa a LABORA Servei Valencià d'Ocupació i Formació perquè comprove les dades d'identitat de la persona sol·licitant o, si es tracta d'una persona jurídica, del seu representant, de conformitat amb el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. No obstant això, si de la comprovació efectuada resulta alguna discordança amb les dades facilitades per la persona interessada, l'òrgan instructor estarà facultat per a efectuar les actuacions procedents per tal d'aclarir-la. Si la persona sol·licitant no hi dona el seu consentiment, ha d'aportar una còpia del document nacional d'identitat.  
  
Quan es tracte d'una persona jurídica, s'ha d'aportar, a més, la documentació acreditativa i identificativa d'aquesta, que consisteix en una còpia de l'escriptura de constitució/estatuts actualitzada i l'acreditació de la inscripció en el Registre Mercantil o el registre corresponent, així com de la targeta d'identificació fiscal i, si és el cas, els poders de representació. En el cas que aquesta s'haja aportat ja anteriorment i no haja patit cap variació, bastarà el certificat o la declaració responsable de la representació legal de l'entitat que acredite que no s'ha produït cap canvi en la documentació identificativa de l'entitat i la vigència del nomenament de la persona que exerceix el càrrec de president o de qui ostente la representació a data de presentació de la sol·licitud. Així mateix, haurà de constar en aquest certificat l'expedient administratiu en el qual es va aportar la documentació i l'òrgan al qual va ser dirigida.  
  
b) Declaració responsable de no trobar-se en cap dels supòsits de l'article 13.2 i 3, de l'LGS, segons el model normalitzat, així com de no ser deutor per resolució de procedència de reintegrament.  
c) Declaració responsable de la normativa sobre integració laboral de persones amb discapacitat o, si és el cas, l'exempció d'aquesta obligació, segons el que estableix el Decret 279/2004, de 17 de desembre, del Consell.  
d) Document acreditatiu de l'últim abonament de l'Impost d'Activitats Econòmiques (IAE) o declaració responsable de la seua exempció o no subjecció, amb indicació de l'epígraf o els epígrafs en els quals estiga donat d'alta.  
e) D'acord amb el que es preveu en l'article 22.4 de l'RLGS, la presentació de la sol·licitud de subvenció comportarà l'autorització de la persona sol·licitant perquè l'òrgan concedent obtinga de manera directa l'acreditació de les circumstàncies previstes en els articles 18 i 19 del reglament esmentat per mitjà de certificats telemàtics, cas en el qual la persona sol·licitant no haurà d'aportar el certificat corresponent.  
  
No obstant això, la persona sol·licitant podrà denegar expressament el consentiment i haurà d'aportar aleshores els certificats que s'indiquen a continuació, que tindran un període de validesa de sis mesos a comptar de la data en què s'hagen expedit, d'acord amb el que estableix l'article 23.3 del reglament esmentat:  
- De l'Agència Estatal d'Administració Tributària, el certificat que acredite que està al corrent en les seues obligacions tributàries.  
  
- De la Tresoreria General de la Seguretat Social, el certificat acreditatiu que està al corrent en el compliment de les seues obligacions.  
  
- De les direccions territorials de la conselleria competent en matèria d'hisenda, el certificat que acredite que no té deutes de naturalesa tributària amb la Generalitat.  
f) Dades de domiciliació bancària segons el model normalitzat i document acreditatiu de la titularitat del compte bancari  
g) Llista prioritzada dels grups (cursos).  
h) En el cas que se sol·liciten accions formatives (especialitats) no pertanyents a un certificat de professionalitat, declaració responsable de la persona que ostente la representació de l'entitat sobre disposició de les instal·lacions, dels equipaments, dels mitjans i dels recursos humans especificats en el programa formatiu que, sobre l'especialitat corresponent, conste en el Catàleg d'especialitats formatives. La falta de presentació, amb anterioritat a la finalització del termini de presentació de sol·licituds, de l'esmentada declaració responsable referida a l'especialitat corresponent, implicarà l'anul·lació de l'acció formativa i, si és el cas, de l'entitat afectada, prèviament al requeriment corresponent.  
En aquest cas, aquesta inscripció serà aplicable únicament en el cas que l'entitat en resulte beneficiària, i tindran una vigència limitada a la de la duració de la impartició de les accions formatives subvencionades.  
  
i) En el cas de teleformació, s'hauran de complir els requisits recollits en l'annex II, III i IV de l'Ordre TSM 369/2019, de 28 de març, per la qual es regula el Registre estatal d'entitats de formació del Sistema de Formació Professional per a l'Ocupació en l'àmbit laboral, així com els processos comuns d'acreditació i inscripció de les entitats de formació per a impartir especialitats formatives incloses en el Catàleg d'especialitats formatives, relatius a la plataforma de teleformació i al material virtual d'aprenentatge.  
En la modalitat de teleformació, quan es tracte d'accions formatives no conduents a l'obtenció de certificats de professionalitat, s'haurà de presentar la declaració responsable prevista en la lletra anterior i referir-se també al compliment dels requisits recollits en els esmentats annexos II, III i IV de l'Ordre TMS 369/2019.  
En el cas de la teleformació, quan es tracte d'accions formatives conduents a l'obtenció de certificats de professionalitat, es requerirà l'acreditació del centre o de l'entitat per a impartir aquesta modalitat, en els termes previstos en el Reial decret 34/2008, de 18 de gener, pel qual es regulen els certificats de professionalitat, i l'Ordre ESS/1897/2013, de 10 d'octubre, que el desenvolupa.  
En la modalitat de teleformació, per a poder impartir les sessions presencials de tutories o d'avaluació, es podran subscriure acords o convenis amb altres entitats que tinguen acreditada o inscrita l'especialitat en modalitat presencial i, en aquest cas, s'aportara l'acord o el conveni corresponent que haurà d'estar degudament actualitzat en el moment de presentació de la sol·licitud.  
El seguiment d'accions formatives impartides en la modalitat de teleformació, d'acord amb l'annex V de l'Ordre TMS 369/2019, s'efectuarà en la plataforma de teleformació per mitjà de servei web o visita virtual a la plataforma, per a la qual cosa serà preceptiu proporcionar una direcció d'accés a la plataforma, així com les corresponents credencials (usuari/contrasenya), amb permís d'administrador, però sense la possibilitat de modificar dades. Durant les visites virtuals, cal tindre accés als informes de seguiment que genere la plataforma de teleformació i que han de reunir les característiques que assenyala l'annex V.  
  
En tot cas, l'entitat haurà de conservar la informació recollida en la plataforma i permetre l'accés a aquesta fins a la liquidació definitiva de l'expedient, a l'efecte de comprovació, si és el cas.  
j) El projecte que continga el programa formatiu de l'entitat s'ha de presentar en una única sol·licitud en format electrònic, segons el model facilitat per LABORA Servei Valencià d'Ocupació i Formació a aquest efecte. En la modalitat de teleformació certificable, el projecte s'ha d'aportar en els termes expressats i aquest ha d'incloure els aspectes que es determinen en l'article 14 de l'Ordre ESS/1897/2013, de 10 d'octubre, per la qual es desenvolupa el Reial decret 34/2008, de 18 de gener.  
3. Amb caràcter voluntari, podrà aportar-se, així mateix, documentació acreditativa de:  
a) La implantació d'un sistema de gestió de la qualitat en vigor, segons l'apartat e de l'annex I.  
b) L'experiència en accions formatives de formació per a l'ocupació dirigides, prioritàriament, a persones ocupades, realitzades per la participació en convocatòries d'ajudes executades diferents de les aprovades en l'àmbit de la Comunitat Valenciana, amb certificació de l'administració pública corresponent del Sistema Nacional d'Ocupació sobre les accions formatives impartides per l'entitat en els anys 2018 i 2019, segons el model establit en l'annex II d'aquesta resolució.  
  
c) Declaració responsable del nombre de persones que, en la data de sol·licitud, estiguen incloses en la plantilla de l'entitat, d'alta durant un període igual o superior a 9 mesos en aquesta en l'exercici pressupostari anterior al qual finança aquesta convocatòria (en cap cas es prendran en consideració els contractes subvencionats mitjançant els programes mixtos d'ocupació-formació) i acreditació documental de les persones incloses en la plantilla, durant el mateix període, que reunisquen alguna de les condicions següents:  
- Persones amb diversitat funcional reconeguda amb un grau igual o superior al 33 % (discapacitat física, psíquica o sensorial) i persones afectades amb un trastorn mental greu o molt greu. Aquest extrem s'ha d'acreditar amb la presentació de l'Informe de treballadors en alta (ITA) de la Seguretat Social i de l'Informe de vida laboral d'empresa, que incloga el període comprés entre el 01.01.2020 i fins a una data inclosa dins del termini de sol·licitud, així com el certificat emés per l'òrgan competent de reconeixement del grau de discapacitat.  
- Persones en situació o risc d'exclusió social, situació que s'ha d'acreditar per mitjà d'un certificat emés pels serveis socials competents, la data d'emissió del qual estiga dins dels sis mesos anteriors a la data de finalització del termini de presentació de les sol·licituds.  
- Dones víctimes de violència de gènere, situació que s'ha d'acreditar per qualsevol dels mitjans previstos en l'art. 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Compromís assumit voluntàriament per l'entitat sobre el nombre d'alumnes en formació pertanyents als col·lectius següents: persones amb diversitat funcional amb grau de discapacitat superior al 33 %, persones afectades amb un trastorn mental greu o molt greu, persones en situació o risc d'exclusió social o dones víctimes de violència de gènere.  
  
e) Acreditació documental del fet que, en l'escriptura de constitució o en els estatuts de l'entitat, degudament inscrits en el registre corresponent, figura com a objectiu de l'entitat treballar a favor de la igualtat entre homes i dones. En cas que l'entitat no dispose d'escriptura de constitució o estatuts, ha de presentar una declaració responsable a aquest efecte. Les entitats subjectes al règim de funció pública en matèria de personal compleixen aquest requisit per prescripció legal i no cal que presenten la declaració responsable.  
  
f) Acreditació documental de disposar, l'entitat sol·licitant, d'un pla d'igualtat en els termes previstos en l'apartat f de l'annex I d'aquesta convocatòria.  
L'aportació de la documentació recollida en aquest apartat té caràcter voluntari, en conseqüència, només es valorarà la documentació que adjunte l'entitat dins del termini de sol·licitud, sense que siga procedent fer requeriments, en la fase d'instrucció, a l'efecte d'esmena de la documentació, en el cas que aquesta continga errors o siga insuficient per a efectuar la valoració.  
  
Huité. Projecte formatiu  
1. El projecte d'acció formativa, que s'ha de presentar telemàticament segons el model normalitzat, ha de recollir els aspectes següents de l'acció formativa:  
a) Característiques generals  
- Codi, denominació de l'acció, modalitat, nombre de grups.  
- Nombre d'hores de l'acció formativa (hores de cada modalitat: presencial, teleformació i mixta).  
- Quan es tracta de formació conduent a l'obtenció d'un certificat de professionalitat, especificació del reial decret que el regula.  
- Quan es tracta de formació dirigida a l'obtenció d'un certificat de capacitació professional, detall de la normativa que el regula.  
b) Personal docent.  
Cal indicar el formador i/o formadors per grup, la qualificació, el nivell d'experiència docent i l'experiència professional en l'àrea que impartirà.  
En el cas d'accions de teleformació o mixtes, cal indicar els requisits exigits al tutor-formador o tutora-formadora i al personal que faça tasques de suport tècnic relacionades directament amb el procés d'aprenentatge, assessorament i orientació a l'alumnat.  
c) Descripció del material. S'ha d'omplir només en el cas que l'acció formativa no conduïsca a l'obtenció d'un certificat de professionalitat (en qualsevol modalitat).  
d) Informació addicional per a accions de teleformació o mixtes.  
e) Compromís voluntari de formació dirigit a persones amb diversitat funcional amb grau de discapacitat superior al 33 %, persones afectades amb un trastorn mental greu o molt greu, persones en situació o risc d'exclusió social i dones víctimes de violència de gènere: s'ha d'especificar el nombre d'alumnes en formació corresponent als col·lectius esmentats que l'entitat es compromet a formar, d'acord amb el projecte formatiu que haja presentat.  
2. En el projecte formatiu, almenys el 20 % del pla formatiu haurà de ser de caràcter presencial, a fi de garantir l'accés general de la formació subvencionada al nombre més gran possible d'alumnat, inclòs el que puga mancar de mitjans o destreses digitals.  
  
Nové. Instrucció  
1. El procediment de concessió de les ajudes es tramitarà en règim de concurrència competitiva.  
Les sol·licituds s'han de presentar en la forma i el termini que s'estableixen en aquesta convocatòria.  
L'òrgan instructor del procediment serà la Subdirecció General de Formació Professional per a l'Ocupació, les sol·licituds seran sotmeses a una fase d'instrucció en la qual es verificarà el compliment dels requisits exigits, per a la qual cosa es podrà requerir, a les entitats sol·licitants, l'aportació addicional de la documentació que resulte necessària per a acreditar el compliment exacte de les condicions exigides en les convocatòries.  
D'acord amb el que es preveu en l'article 68 de la Llei 39/2015, d'1 d'octubre, del procediment administratiu comú de les administracions públiques, en el cas que la sol·licitud presentada no complisca els requisits exigits o la documentació aportada amb caràcter obligatori continga errors o siga insuficient, l'òrgan instructor ha de requerir l'entitat sol·licitant perquè, en el termini de deu dies, esmene la falta o aporte els documents preceptius, amb la indicació que, si no ho fa, es considerarà que desisteix de la seua petició, amb una resolució prèvia que ha de ser dictada en els termes previstos en l'article 21 de la mateixa llei.  
  
2. No s'admetran les sol·licituds presentades per una entitat per a un determinat programa o sector quan, segons la liquidació obtinguda en l'última convocatòria en la qual haja resultat beneficiària en el mateix programa o sector, entre les tres últimes publicades, haja incorregut en algun dels supòsits següents:  
a) Haver justificat, de conformitat, una quantia inferior al 35 % de la subvenció inicialment concedida.  
b) Haver obtingut, en la valoració tècnica calculada en la fase de liquidació de la subvenció, una disminució superior a un 25 %, en relació amb la que va obtindre's per a l'aprovació del pla en el procés corresponent de valoració de sol·licituds.  
3. D'acord amb el que estableix l'article 22 de la Llei 38/2003, de 17 de novembre, general de subvencions, per a la valoració dels projectes, es constituirà una comissió de valoració, els components de la qual seran designats per la persona que ostente la direcció del Servei de Gestió de Programes de Formació per a l'Ocupació, que assumirà les funcions de presidència, o la persona que la substituïsca. La designació de les persones membres de la comissió de valoració s'ha d'ajustar als principis de composició i presència equilibrada d'homes i dones, en aplicació de la Llei orgànica 3/2007, de 22 de març, per a la igualtat efectiva d'homes i dones, sempre que siga possible d'acord amb els recursos humans disponibles.  
Vocals: cinc persones tècniques del Servei de Gestió de Programes de Formació per a l'Ocupació.  
Secretaria: l'ostentarà una persona designada, entre les anteriors, per la comissió de valoració.  
4. A la vista de la documentació que conste en l'expedient i amb la ponderació prèvia dels criteris de valoració recollits en l'annex I d'aquesta resolució, la comissió de valoració emetrà un informe motivat en el qual es concrete el resultat de l'avaluació.  
5. Una vegada efectuades les valoracions, s'emetrà una llista provisional de valoració en què quedarà reflectida la puntuació en cada ítem de valoració i la puntuació final de cada una de les sol·licituds que complisquen tots els requisits necessaris per a ser beneficiàries d'aquestes subvencions. Aquesta llista es publicarà en la pàgina web www.labora.gva per tal que s'hi puguen fer les al·legacions corresponents en el termini de 10 dies. Així mateix, es remetrà un avís a l'adreça de correu electrònic que figure en l'expedient, en què s'informarà de la publicació esmentada. La falta de pràctica de l'avís no impedirà que la publicació siga considerada plenament vàlida des de la seua data.  
Una vegada ateses aquestes al·legacions, la comissió de valoració emetrà les corresponents actes motivades en les quals es concrete el resultat definitiu de la valoració, amb la indicació dels factors o criteris que s'han tingut en compte en la valoració i l'aplicació concreta d'aquests en els annexos corresponents. Les llistes de valoració annexes a aquestes actes es publicaran en la pàgina web www.labora.gva.es i inclouran les puntuacions en cada ítem de valoració i la puntuació final que hagen obtingut les sol·licituds que complisquen tots els requisits necessaris per a ser beneficiàries de les subvencions que preveu aquesta convocatòria, sense que s'hi puguen presentar al·legacions.  
6. El resultat de la valoració estarà a disposició del Consell Valencià de Formació Professional.  
  
Desé. Resolució: termini, notificació i recursos  
1. A la vista de la instrucció practicada, es formularà la proposta de resolució provisional, de la qual es donarà audiència a l'entitat sol·licitant en el cas que l'import de la subvenció proposat siga inferior al sol·licitat. En el termini de deu dies, l'entitat podrà acceptar i reformular el programa de formació a la quantitat proposada o formular-hi les al·legacions que estime oportunes. En tot cas, la reformulació haurà de respectar l'objecte, les condicions i la finalitat de la subvenció, així com les condicions previstes per a cada programa en aquesta resolució.  
  
En el cas que s'inste l'entitat i aquesta no presente la reformulació de la sol·licitud en el termini de deu dies, ajustada a la proposta de resolució, s'entendrà que manté la sol·licitud inicial per un import superior, fet que comportarà, si és el cas, l'exclusió com a entitat beneficiària.  
2. En consideració a les al·legacions de l'entitat sol·licitant en el tràmit d'audiència i la reformulació del programa de formació, si és el cas, l'òrgan instructor formularà la proposta de resolució definitiva.  
  
3. En el cas que quedaren sol·licituds presentades a l'empara de la convocatòria corresponent, valorades positivament d'acord amb el procediment establit, que no pogueren ser ateses per falta de disponibilitat pressupostària, aquestes es constituiran en una llista de reserva degudament ordenada i podran ser resoltes favorablement en la mesura en què es dispose de crèdit en la línia pressupostària i en el tipus de programa corresponent, com a conseqüència de més dotació pressupostària o renúncies a subvencions concedides.  
  
4. A la vista de la proposta de resolució definitiva, la direcció general competent en matèria de formació professional per a l'ocupació dictarà la resolució que siga procedent, per ordre de més a menys puntuació, per delegació de la Direcció General de LABORA Servei Valencià d'Ocupació i Formació.  
El termini per a resoldre i notificar la resolució del procediment serà de sis mesos, comptats des de l'endemà de la data de finalització del termini de presentació de sol·licituds. Si, transcorregut aquest termini, no s'ha dictat cap resolució, la sol·licitud s'entendrà desestimada per silenci administratiu.  
5. A la resolució de concessió, s'ha d'annexar el programa de formació corresponent, les condicions d'execució d'aquest, així com les accions formatives (especialitats) que es desenvoluparan i l'alumnat que es formarà. Així mateix, ha de preveure una quantia addicional amb l'import de les ajudes corresponents al nombre teòric d'alumnat desocupat i amb discapacitats que puga assistir al programa de formació subvencionat, import que en cap cas es considerarà integrant del seu patrimoni.  
6. D'acord amb el que preveu l'article 11 de l'Ordre de bases, una vegada s'haja dictat la resolució de concessió, les entitats beneficiàries podran sol·licitar la modificació d'aquesta. Aquesta modificació, que serà única durant tot el període d'execució, ha de fonamentar-se en circumstàncies sobrevingudes durant el termini d'execució de l'activitat subvencionada i ha de formalitzar-se amb caràcter immediat al seu esdeveniment i, en tot cas, abans de la finalització del termini d'execució esmentat.  
L'execució de la modificació proposada només podrà ser iniciada a partir del moment en què es notifique la resolució aprovatòria de la modificació. En aquestes modificacions no es podrà incloure cap acció formativa (especialitat) no prevista en la sol·licitud inicial, no comportaran canvis en la modalitat d'execució i hauran de respectar les condicions que van determinar el càlcul de la valoració tècnica de la sol·licitud i qualsevol altre límit o condició assenyalats expressament en la resolució. Les sol·licituds que no respecten els límits esmentats seran denegades.  
Les sol·licituds de modificació se sotmetran a l'òrgan instructor i serà l'òrgan concedent de la subvenció qui les resolga. En tot cas, la modificació només podrà autoritzar-se si no danya drets de tercers.  
L'òrgan concedent haurà de dictar una resolució, en la qual accepte o denegue la modificació proposada, en el termini d'un mes des de la data en què la sol·licitud haja tingut entrada en el registre de l'òrgan competent per a tramitar-la. Transcorregut aquest termini sense haver-se notificat cap resolució expressa, la sol·licitud podrà entendre's desestimada.  
7. Sense perjudici del que s'ha exposat amb anterioritat, les entitats podran sol·licitar canvis en el domicili d'impartició. L'òrgan concedent podrà autoritzar els canvis, amb l'informe previ del personal tècnic de Formació i la proposta de la Subdirecció General de Formació Professional per a l'Ocupació o de la Direcció del Servei de Gestió de Programes de Formació per a l'Ocupació, indistintament. A aquests efectes, en el cas de formació no certificable inclosa en el Catàleg d'especialitats del SEPE, ha de presentar-se la sol·licitud d'inscripció corresponent acompanyada d'una declaració responsable sobre la solvència tècnica.  
  
El canvi de domicili d'impartició només podrà fer-se a partir del moment en què es notifique l'autorització del canvi.  
8. Quan es produïsca la renúncia d'alguna de les beneficiàries, el crèdit pressupostari que no s'hi aplique podrà concedir-se, sense que calga una nova convocatòria, a l'entitat o les entitats sol·licitants següents per ordre de puntuació.  
9. Estaran subjectes al deure de comunicació els canvis de les condicions d'impartició aprovades per a cada acció (especialitat), relatius al nombre d'alumnes, el calendari, l'horari i el professorat. Aquests canvis seran efectius i es podran aplicar a partir del moment en què el personal tècnic de Formació els valide en l'aplicació informàtica corresponent.  
  
10. Les resolucions adoptades sobre les sol·licituds d'aquestes ajudes posen fi a la via administrativa i, en contra, s'hi pot interposar un recurs contenciós administratiu en el termini de 2 mesos, comptats des de l'endemà de la notificació, davant del jutjat contenciós administratiu de la província corresponent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant d'aquest mateix òrgan en el termini d'1 mes, computat en els termes ja esmentats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que s'hi puga interposar qualsevol altre recurs dels que preveu la legislació vigent.  
  
Onzé. Mitjà de notificació o publicació dels tràmits que cal omplir en el procediment  
1. Les notificacions s'han de practicar per mitjans electrònics i, d'acord amb el que preveu l'article 41.1, paràgraf tercer, de la Llei 39/2015, d'1 d'octubre, del procediment administratiu comú de les administracions públiques, les notificacions són vàlides sempre que permeten tindre constància del seu enviament o posada a disposició, de la recepció o l'accés per part de l'interessat o el seu representant, de les seues dates i hores, del contingut íntegre i de la identitat fidedigna del remitent i destinatari. L'acreditació de la notificació efectuada s'ha d'incorporar a l'expedient.  
Si, per raons tècniques o de qualsevol altra índole, la notificació electrònica no és possible, s'ha de practicar per mitjà de correu certificat.  
2. D'acord amb el que preveu l'article 73 de la Llei 39/2015, d'1 d'octubre, del procediment administratiu comú de les administracions públiques, en qualsevol moment del procediment, si l'Administració considera que algun dels actes dels interessats no reuneix els requisits necessaris, ho ha de posar en coneixement del seu autor i li ha de concedir un termini de 10 dies per a omplir-lo.  
En el cas dels interessats que no atenguen el requeriment, es pot declarar que perden el seu dret al tràmit corresponent. No obstant això, s'ha d'admetre l'actuació de l'interessat, que tindrà efectes legals si es produeix abans o dins del dia en què es notifique la resolució en la qual es considere que el termini ha transcorregut.  
  
Dotzé. Sol·licitud de bestreta i ingrés de romanents  
D'acord amb el que preveu l'article 6.8 de la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, es preveuen lliuraments de fons amb caràcter previ a l'inici de l'activitat formativa de fins al 25 % de l'import concedit. Igualment, es preveu el pagament de fins a un 35 % addicional una vegada s'acredite l'inici de l'activitat formativa, per a la qual cosa es podran formalitzar les sol·licituds en els models normalitzats que es facilitaran a aquest efecte i que comprendran les opcions següents:  
a) Sol·licitar, amb caràcter previ a l'inici de l'activitat formativa, la bestreta de fins al 25 % de la subvenció concedida i, en la mateixa sol·licitud, la bestreta de fins al 35 % addicional, amb caràcter condicionat a l'acreditació de l'inici de l'activitat formativa.  
b) Sol·licitar, amb caràcter previ a l'inici de l'activitat formativa, la bestreta de fins al 25 % de la subvenció concedida i, si és el cas, amb caràcter addicional a la sol·licitud anterior, presentar una nova sol·licitud dins del termini d'un mes a partir de l'inici de l'activitat formativa de fins al 35 % de la subvenció concedida.  
Així mateix, l'entitat beneficiària pot sol·licitar una bestreta única de fins al 60 % de l'import concedit, una vegada s'acredite l'inici de l'activitat formativa.  
Llevat que l'entitat beneficiària estiga exempta d'aquesta obligació, d'acord amb la normativa vigent, s'ha de presentar un aval bancari per un import igual a la quantitat que s'anticipa. L'entitat beneficiària ha de depositar la garantia en la direcció territorial corresponent de la conselleria competent en matèria d'hisenda. Una vegada obtinguda la carta de pagament acreditativa del depòsit, l'entitat beneficiària ha de presentar-la en el Servei de Gestió de Programes de Formació per a l'Ocupació com a requisit previ i indispensable per al pagament anticipat.  
  
Les garanties es cancel·laran per acord de l'òrgan concedent en els casos següents:  
1. Una vegada comprovada de conformitat amb la justificació adequada de la bestreta.  
2. Quan s'hagen reintegrat les quantitats anticipades.  
D'acord amb el que preveu l'article 19.5 de la Llei general de subvencions, els rendiments financers que generen els fons lliurats a les entitats beneficiàries no incrementen l'import de la subvenció concedida, per raó de l'escassa quantia d'aquests i la dificultat d'aplicar-los a les activitats subvencionades i de fer-ne el seguiment i el control.  
  
Amb caràcter previ al cobrament, l'entitat beneficiària ha d'acreditar, per mitjà d'una declaració responsable, que es troba al corrent en les seues obligacions per reintegrament de subvencions, en virtut del que preveu l'article 34.5 de la Llei 38/2003, de 17 de novembre, general de subvencions.  
Dins del termini de justificació previst en aquesta convocatòria, l'entitat ha d'ingressar els romanents no aplicats en el compte número ES33-7507-3962-33-3032740015, del Banco Santander, a favor de LABORA Servei Valencià d'Ocupació i Formació, i acreditar-ho davant del mateix òrgan amb la identificació del número d'expedient.  
  
Les bestretes i/o els pagaments restants que haja d'efectuar l'Administració s'han de fer efectius en el termini màxim de tres mesos des de la presentació, per part de l'entitat beneficiària, de la documentació requerida per a sol·licitar aquesta bestreta, o de dotze mesos des de la presentació de la justificació final de l'activitat objecte de subvenció.  
  
Tretzé. Ajudes a l'alumnat  
1. Les persones desocupades que tinguen una discapacitat d'almenys el 33 % podran percebre una beca per un import de 9 euros per dia d'assistència real.  
2. Ajudes de transport. Les persones treballadores desocupades que participen en les accions formatives subvencionades a l'empara d'aquesta convocatòria podran percebre ajudes en concepte de transport. Per a això, serà requisit haver superat amb èxit els mòduls propis de l'especialitat principal, excepte en els casos d'alumnat amb paràlisi cerebral, malaltia mental o discapacitat intel·lectual amb un grau de discapacitat igual o superior al 33 % o amb discapacitat física o sensorial amb un grau de discapacitat igual o superior al 65 %, casos en els quals no s'exigirà aquest requisit. La quantia d'aquestes ajudes ascendirà a 1,5 - per dia d'assistència.  
3. El dret a les ajudes es generarà indistintament per l'assistència a l'acció formativa en el centre de formació o a conseqüència de la realització del mòdul de PPNL/FCT.  
4. Les beques per discapacitat són compatibles amb l'ajuda en concepte de transport.  
5. La quantia de l'ajuda es determinarà en funció dels dies d'assistència real, amb verificació prèvia que es compleixen els requisits establits, a la vista de la documentació justificativa presentada per l'entitat que imparteix el curs.  
La situació de l'alumnat en el moment d'incorporar-se a l'acció formativa serà la que es tindrà en compte a l'hora de verificar el compliment dels requisits. Es considerarà persona treballadora desocupada aquella que, en el dia de la seua incorporació al curs, figure inscrita com a demandant d'ocupació en un servei públic d'ocupació; en cas contrari, no es tindrà dret a les beques i ajudes. S'interromprà el dret a la percepció de la beca o l'ajuda si la persona treballadora deixa de tindre la condició de desocupada. Si, amb motiu de la seua contractació o inserció laboral acreditada, és baixa de les accions formatives que es desenvolupen sobre la base d'aquesta convocatòria, hi persistirà el dret a l'ajuda pels dies d'assistència real, sempre que hi concórreguen la resta de condicions exigides.  
6. D'acord amb el que preveu l'article 23 de l'Ordre de bases, les entitats beneficiàries col·laboraran en la gestió de les beques i ajudes a l'alumnat participant.  
La direcció general competent en matèria de formació per a l'ocupació entregarà a les entitats esmentades l'import de les ajudes corresponents al nombre teòric d'alumnat participant desocupat i amb discapacitats i que puga assistir al programa de formació que li ha sigut subvencionat, import que en cap cas es considerarà integrant del seu patrimoni.  
Les entitats han de:  
1. Comprovar que l'alumnat que accedeix a aquestes ajudes es trobe inscrit, en situació de desocupació, en un servei públic d'ocupació en el moment de l'inici del grup (curs).  
2. Depositar la quantitat transferida en concepte d'ajudes/beques en un compte separat de titularitat de l'entitat col·laboradora i comunicar al Servei de Gestió de Programes de Formació per a l'Ocupació el número d'aquest compte.  
3. Comprovar que l'alumnat desocupat amb alguna classe de discapacitat acredita aquesta condició mitjançant el corresponent certificat emés per l'administració competent.  
4. Comprovar els dies d'assistència al grup (curs) corresponent.  
5. Entregar a l'alumnat beneficiari els fons que els corresponguen en concepte d'ajuda de transport i/o beca, segons els dies d'assistència justificats.  
6. Constituirà causa de pèrdua del dret a percebre les ajudes incórrer en més de tres faltes d'assistència no justificades al mes en cada acció formativa.  
7. Justificar, dins del termini de presentació del compte justificatiu, davant del Servei de Gestió de Programes de Formació per a l'Ocupació, la utilització correcta dels fons rebuts per a ajudes de transport i beques a l'alumnat desocupat. Per a fer-ho, cal presentar una memòria en la qual es reculla el detall de l'alumnat beneficiari, la fitxa de control dels dies d'assistència al grup (curs), les ajudes i/o beques abonades i el concepte d'aquestes, per a la qual cosa, a més, cal omplir i signar els documents generats per l'aplicació informàtica.  
  
8. Dins del mateix termini, l'entitat ha de procedir a fer l'ingrés en el compte número ES82-6731-5889-88-1800528714, del Banco Santander, a favor de LABORA Servei Valencià d'Ocupació i Formació, amb la identificació del número d'expedient, dels romanents no aplicats, i acreditar-ho davant del mateix òrgan.  
9. La resolució de liquidació inclourà la quantia considerada correctament justificada segons el que preveuen els apartats anteriors i la procedència de la minoració o del reintegrament, si és el cas, de la quantia justificada de manera incorrecta o insuficient.  
  
Catorzé. Termini d'inici i de finalització de les accions formatives  
  
1. La gestió d'aquestes ajudes correspondrà al Servei de Gestió de Programes de Formació per a l'Ocupació de la direcció general competent en matèria de formació professional per a l'ocupació.  
2. Per a l'execució del programa corresponent, es tindrà en compte el que es preveu en l'article 17 de l'Ordre de bases, en la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en el Reial decret 694/2017, de 3 de juliol, que la desenvolupa, i altra normativa de desenvolupament i d'aplicació.  
3. En tot cas, l'execució dels programes s'iniciarà durant l'exercici pressupostari corresponent a aquesta convocatòria i haurà de finalitzar el 31 d'agost de 2022.  
4. No podrà iniciar-se cap curs que tinga com a finalitat donar accés a carnets professionals o altres activitats o professions regulades sense comptar prèviament amb l'autorització administrativa pertinent, quan siga preceptiva d'acord amb la normativa corresponent.  
5. La gestió de l'execució i la justificació del programa formatiu s'efectuarà en l'aplicació informàtica establida a aquest efecte.  
6. Les entitats beneficiàries hauran de remetre a l'òrgan gestor una comunicació d'inici de la formació que desenvoluparan, almenys 5 dies abans de l'inici de cada un dels grups (cursos), amb l'especificació del lloc, de la data i de l'horari en què tindran lloc, per a la qual cosa han d'utilitzar l'aplicació informàtica corresponent. Així mateix, en aquest mateix termini, ha de comunicar-se la llista nominal del professorat o personal tutor, que acreditarà, en la forma prevista en l'article 13 del Reial decret 34/2008, de 18 de gener, pel qual es regulen els certificats de professionalitat, i l'article 29 de l'Ordre UBV 3429/2013, de 10 d'octubre, que el desenvolupa, el compliment dels requisits establits per a aquest personal quan es tracte de formació certificable. En el cas que es produïsca una incorporació posterior d'una altra persona docent, es comunicarà en el termini de tres dies naturals. Així mateix, ha de comunicar-se la llista de participants que inicien el grup (curs) en els tres primers dies lectius.  
7. La falta de comunicació en els terminis esmentats o l'incompliment de les condicions establides en els apartats anteriors implicarà que el grup (curs) corresponent es considere no realitzat, llevat que aquesta omissió es dega a causes imprevistes, degudament justificades i comunicades en el moment en què es produïsquen.  
  
Quinzé. Selecció de l'alumnat  
1. En els programes de formació previstos en aquesta convocatòria, el percentatge d'alumnat treballador ocupat ha de ser almenys del 70 % de l'alumnat participant en els programes.  
L'alumnat desocupat que participe en un programa de formació ha d'estar inscrit, com a desocupat, en un servei públic d'ocupació i aquest ha de suposar un màxim del 30 % de l'alumnat participant en el programa.  
Les persones interessades han de sol·licitar la seua participació en les accions formatives (especialitats) oferides en els diferents programes de formació, per a la qual cosa han d'utilitzar l'imprés de sol·licitud que pot obtindre's en la pàgina web www.labora.gva.es.  
2. La selecció de l'alumnat participant la durà a terme l'entitat beneficiària i hi tindran prioritat les dones i els col·lectius vulnerables següents:  
a) Les víctimes de violència de gènere.  
b) Persones amb diversitat funcional.  
c) Persones amb un nivell baix de qualificació.  
d) Persones majors de 45 anys.  
e) Persones desocupades de llarga duració.  
f) Persones treballadores amb contracte a temps parcial o amb contracte temporal.  
g) Persones treballadores de petites i mitjanes empreses.  
h) Les persones treballadores que es troben en situació de suspensió de contracte o reducció de jornada a conseqüència d'un expedient de regulació d'ocupació.  
i) Les persones titulars i beneficiàries de la renda valenciana d'inclusió i de l'ingrés mínim vital.  
j) Les persones que encapçalen famílies monoparentals o monomarentals.  
k) Persones trans.  
l) Les persones gitanes, migrants i d'ètnies minoritàries.  
Així mateix, hi tindran prioritat les persones treballadores contractades a l'empara de l'article 7 del Reial Decret llei 3/2012, de 10 de febrer, de mesures urgents per a la reforma del mercat laboral, en el qual es regula la transformació dels contractes en pràctiques, de relleu i de substitució en indefinits.  
A l'efecte de facilitar el compliment del que preveu el paràgraf segon de l'article 6.2 del Reial decret 34/2008, de 18 de gener, pel qual es regulen els certificats de professionalitat, en relació amb la realització de manera consecutiva d'almenys una unitat formativa per any, es prioritzarà, en la selecció de l'alumnat, aquelles persones que, en l'exercici anterior, hagen participat en el desenvolupament d'alguna unitat formativa, de manera que es facilite a aquests l'accés a la certificació del mòdul formatiu i l'acreditació de la unitat de competència corresponent.  
L'acreditació dels extrems esmentats ha d'adjuntar-se a la justificació econòmica, mitjançant l'aportació d'un certificat de la persona que ostente la representació legal de l'entitat.  
3. Quan es tracte de formació certificable, una vegada finalitze el procés de selecció, s'ha d'estendre una acta que han de signar la persona responsable del procés i la persona que ostente la representació legal de l'entitat beneficiària, on han de constar les dades següents: persones preseleccionades, presentades a les proves (si és el cas, amb el seu resultat), seleccionades i reserves. S'hi ha d'incloure, a més, una manifestació expressa que les persones candidates seleccionades compleixen els requisits formatius i professionals per a cursar amb aprofitament l'acció formativa, en els termes previstos en l'article 20 del Reial decret 34/2008. De totes aquestes incidències cal deixar constància en l'acta esmentada. En el termini de cinc dies hàbils, s'ha de remetre una còpia de l'acta a la direcció general competent en matèria de formació per a l'ocupació.  
4. Les sol·licituds de participació de l'alumnat i la documentació relativa al procés de selecció han de ser custodiades per les entitats beneficiàries, que les posaran a disposició de l'Administració quan aquesta ho requerisca.  
5. En tot cas, l'entitat beneficiària és la responsable de la selecció, així com de comprovar que les persones participants disposen dels requisits d'accés o de les competències clau per a realitzar l'acció formativa en funció dels requeriments d'aquesta.  
6. D'acord amb el que estableix l'article 14.2.c de la Llei 30/2015, de 9 de setembre, els treballadors pertanyents a la plantilla de qualsevol entitat de formació que impartisca formació professional per a l'ocupació, en cas d'actuar com a beneficiària o proveïdora de l'oferta formativa per a persones treballadores ocupades, podran participar en les accions formatives que aquesta gestione fins a un límit del 10 per cent del total de participants programats, sense superar, en cap cas, el límit del 10 per cent del personal en plantilla. A aquests efectes es prendrà en consideració el nombre de persones actual en la plantilla de l'entitat, sempre que hagen estat incloses en aquesta, durant un període igual o superior a 9 mesos l'any anterior, a comptar des de la data de finalització del termini de sol·licituds.  
7. Així mateix, d'acord amb el que preveu l'article 31.2 del Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, el personal empleat públic podrà participar en els programes de formació transversals amb el límit de fins a un 10 per cent del total de l'alumnat participant de cada programa.  
8. Tenen la consideració de no prioritàries a l'accés a l'oferta formativa aquelles persones que hagen abandonat injustificadament accions formatives en les dues convocatòries anteriors.  
  
Setzé. Obligacions de l'alumnat i causes d'exclusió.  
1. L'alumnat està obligat a:  
a) Assistir a les classes de manera regular i contínua i seguir amb aprofitament l'acció formativa.   
b) No simultaniejar cursos de formació per a l'ocupació de caràcter presencial quan superen les 40 hores setmanals, encara que hi haja compatibilitat horària.  
c) Autoritzar LABORA Servei Valencià d'Ocupació i Formació a consultar la seua vida laboral, a l'efecte de controlar el compliment de les condicions establides en aquesta convocatòria.  
2. Causes d'exclusió de l'alumnat:  
a) La falta d'aprofitament o l'obstaculització del desenvolupament normal del curs, amb el vistiplau previ del personal tècnic de formació.  
  
b) Simultaniejar cursos de formació per a l'ocupació, quan superen les 40 hores, en els termes de l'apartat 1.b d'aquest resolc. En aquest cas, l'exclusió s'aplicarà als cursos als quals s'haja incorporat més recentment.  
c) No presentar l'autorització per a consultar la vida laboral o revocar-la una vegada presentada.  
d) Incórrer en més de tres faltes d'assistència no justificades al mes. Les faltes d'assistència justificades no computen a aquest efecte, llevat que representen més del 25 % de la duració de l'acció formativa. L'entitat que impartisca l'acció formativa ha de fer efectiva la baixa de la persona participant el dia lectiu següent al de la comissió de les faltes esmentades.  
  
Desseté. Quantia de la subvenció  
1. La quantia de la subvenció es calcularà multiplicant el nombre d'hores pel nombre d'alumnes participants i pel mòdul econòmic corresponent de l'especialitat formativa.  
2. Per a fixar la quantia de la subvenció, s'aplicaran els mòduls econòmics màxims següents (cost per participant i hora de formació), segons la modalitat d'impartició de la formació:  
a) Presencial: 8 euros.  
b) Quan es tracte d'accions formatives de la modalitat de teleformació: 5 euros.  
c) Mixta: s'aplicaran els mòduls corresponents a les hores de formació presencial o teleformació que tinga l'acció formativa concreta considerada aplicant els mòduls expressats en les lletres a i b anteriors.  
  
3. La subvenció vindrà determinada pel pressupost establit i s'adjudicarà a les entitats beneficiàries seguint l'ordre de puntuació obtinguda d'acord amb els criteris de valoració establits en l'annex I, fins que s'esgote el crèdit pressupostari assignat. A aquest efecte, per als programes sectorials, l'adjudicació de les subvencions es farà independentment per a cada un dels sectors convocats.  
  
4. Per a la determinació del finançament addicional per a les ajudes a l'alumnat desocupat i amb discapacitats, es calcularà sobre la base de les ajudes concedides per aquests conceptes en l'última convocatòria resolta, import que en cap cas es considerarà integrant del seu patrimoni.  
  
  
Dihuité. Subcontractació  
D'acord amb el que preveu l'article 19.3 del Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, la impartició de les accions formatives incloses en els programes assenyalats en aquesta convocatòria l'han de dur a terme entitats de formació acreditades i/o inscrites. Aquestes entitats no poden subcontractar amb tercers l'execució de l'activitat formativa que els haja sigut adjudicada. A aquest efecte, la contractació per part de l'entitat adjudicatària del personal docent per a la impartició de la formació no es considerarà subcontractació. Per contractació de personal docent s'entén exclusivament la contractació de persones físiques.  
  
  
Denové. Despeses subvencionables  
1. Les despeses subvencionables es regeixen pel que disposa l'article 31 de la Llei 38/2003, de 17 de novembre.  
2. Es considerarà despesa realitzada la que s'haja pagat efectivament abans que finalitze el període de justificació.  
3. Es consideren despeses subvencionables aquelles que, de manera indubtable, estiguen relacionades amb l'activitat objecte de la subvenció, resulten estrictament necessàries per a l'execució de les activitats i hagen sigut contretes durant el període d'execució establit per a la realització de l'activitat objecte de l'ajuda. Només es consideren despeses subvencionables les que s'hagen contret a partir de la concessió de la subvenció. Sense perjudici de l'anterior, es poden imputar com a despeses subvencionables els costos indirectes corresponents a l'elaboració i la presentació del programa de formació des de la data de publicació de la respectiva convocatòria i les d'elaboració i presentació de la justificació de la subvenció rebuda fins al moment de la seua presentació.  
4. Amb caràcter general, seran susceptibles de finançament les despeses següents:  
a) Costos directes de l'activitat formativa:  
1r. Les retribucions del personal formador i tutor-formador intern o extern. S'hi poden incloure salaris, assegurances socials, dietes i despeses de locomoció, en el supòsit de contractació laboral; despeses de contractació, en el supòsit de contracte de serveis; i, en general, tots els costos imputables en l'exercici de les activitats de preparació, impartició, tutoria i avaluació a les persones participants de les activitats formatives.  
També s'hi poden incloure les retribucions del personal que, tot i no ser formador o tutor-formador de l'acció formativa, fa tasques de suport tècnic relacionades directament amb el procés d'aprenentatge, assessorament i orientació a l'alumnat i, en el cas de la teleformació, de dinamització, fins a un màxim del 10 % de l'import de la subvenció concedida.  
El personal de suport tècnic esmentat ha de dur a terme accions com ara diagnòstic individualitzat i elaboració del perfil, disseny d'itinerari personalitzat, assessorament per a la definició del currículum i cerca activa d'ocupació i d'altres que afavorisquen l'ocupabilitat o la utilització dels serveis de LABORA Servei Valencià d'Ocupació i Formació.  
  
En la modalitat de teleformació, la dinamització inclourà accions com la presentació del curs, de la metodologia i dels tutors formadors per mitjà del fòrum o de la missatgeria integrats en la plataforma, orientació i guia en la realització d'activitats, l'ús dels materials i la utilització de les eines de la plataforma, foment de la participació, resolució de problemes relacionats amb el desenvolupament del curs i seguiment de les activitats que facen els alumnes, control d'aprenentatge i avaluació.  
  
Aquestes despeses s'han de presentar degudament desglossades per hores dedicades a l'activitat que s'imputen.  
2n. Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el lloguer o l'arrendament financer d'aquests, exclosos els seus interessos, suportades en l'execució de les activitats formatives. En relació amb les plataformes tecnològiques, es poden imputar aquest tipus de despeses amb el límit del 3 % de l'import concedit.  
Aquestes despeses s'han de presentar degudament desglossades per activitat formativa i s'imputaran pel nombre de persones participants, en el cas d'ús individual dels equips o de les plataformes.  
3r. Despeses de mitjans didàctics i/o adquisició de materials didàctics, així com les despeses en béns consumibles utilitzats en la realització de les activitats formatives, inclòs el material de protecció i seguretat. Així mateix, en el cas de la teleformació, els costos imputables als mitjans de comunicació utilitzats entre el personal formador i les persones participants.  
Aquestes despeses s'han han de presentar degudament desglossades per activitat formativa i s'imputaran pel nombre de persones participants, en el cas d'ús individual dels equips o de les plataformes.  
4t. Les despeses de lloguer, arrendament financer, exclosos els interessos, o amortització de les aules, dels tallers i altres superfícies utilitzades en el desenvolupament de la formació.  
Aquestes despeses s'han de presentar degudament desglossades per activitat formativa i s'han d'imputar pel període de duració de l'acció, tenint en compte els espais i/o mitjans utilitzats.  
Les despeses d'amortització s'han de calcular segons les normes de comptabilitat generalment acceptades, entre les quals és aplicable el mètode d'amortització segons les taules aprovades pel Reglament de l'Impost de Societats.  
Per aquest concepte seran imputables les despeses que es produïsquen tant en el període d'impartició del curs com en la setmana anterior a l'inici d'aquest, a l'efecte de possibilitar el procediment de selecció de l'alumnat.  
5é. Despeses d'assegurança d'accidents i responsabilitat civil dels participants, d'acord amb el que disposa l'article 6 del Reial decret 694/2017, de 3 de juliol.  
Aquestes despeses s'han de presentar desglossades per activitat formativa i la imputació d'aquestes s'ha de fer pel nombre de persones participants.  
6é. Costos d'avaluació de la qualitat de la formació. Aquesta mena de despeses només és elegible si s'ha especificat expressament en el projecte que acompanya la sol·licitud de l'acció formativa i en els mateixos termes. Aquesta activitat, que no pot ser exercida per personal que haja impartit docència en la mateixa acció formativa, ha de ser desenvolupada per personal titulat universitari en Psicologia, Pedagogia o Sociologia i/o personal amb experiència demostrada en aquestes funcions. Per aquest subconcepte s'admetrà com a màxim el 5 % de la subvenció concedida.  
7é. Despeses de publicitat i difusió de les activitats formatives i de captació i selecció de l'alumnat participant. LABORA Servei Valencià d'Ocupació i Formació, en la seua pàgina web, establirà les proporcions, el color i la disposició dels logotips que es podran utilitzar, que se subjectarà únicament a l'obligació de comunicació prèvia. Per a la resta de formats publicitaris, serà necessària l'autorització prèvia per a comprovar que s'adeqüen a la normativa d'aplicació. Aquestes despeses s'han de presentar degudament desglossades per acció formativa i, a més, han de ser comunicades.  
8é. Les despeses derivades de la realització de l'informe per part de la persona auditora, en el supòsit que la justificació es realitze mitjançant la presentació d'un compte justificatiu amb aportació d'informe d'auditor, d'acord amb el que preveu l'article 74 del Reglament de la Llei general de subvencions. En el cas que resulte obligatòria la presentació de l'informe, per aquest concepte es podrà imputar fins al 2 % de la subvenció concedida o de la modificada, si és el cas, per al programa formatiu, excloses les ajudes a l'alumnat, fins al límit de 15.000 euros.  
9é. Despeses derivades de la contractació de persones especialitzades en l'atenció a l'alumnat amb discapacitat o pertanyent a col·lectius en situació o risc d'exclusió social, i/o de l'adaptació dels mitjans didàctics i de l'avaluació, amb la finalitat de millorar les condicions en les quals aquest alumnat rep la formació.  
b) Costos indirectes del pla formatiu:  
1r. Els costos del personal de suport, tant intern com extern, i tots els necessaris per a la gestió i l'execució del pla formatiu. Per aquest concepte seran imputables les despeses que es produïsquen tant en el període d'impartició del pla formatiu com en els 30 dies anteriors a l'inici i els 30 dies posteriors a la finalització d'aquest. L'entitat beneficiària ha d'aportar, d'acord amb les instruccions que li seran comunicades abans de l'inici de l'acció formativa, el control d'assistència amb registres horaris al personal de suport.  
2n. Les despeses financeres directament relacionades amb l'activitat subvencionada i que resulten indispensables per a l'adequada preparació o execució d'aquesta. No seran subvencionables els interessos deutors dels comptes bancaris.  
3r. Altres costos: llum, aigua, calefacció, telefonia, connexió telemàtica, missatgeria, correu, neteja i vigilància i altres costos, sempre que estiguen associats a l'execució de l'activitat formativa. No s'hi poden incloure les despeses de reparació d'instal·lacions o equips.  
De conformitat amb l'article 31.9 de la Llei 38/2003, de 17 de novembre, aquests costos han de ser imputats, per l'entitat beneficiària, a l'activitat subvencionada, en la part que raonablement corresponga d'acord amb els principis i les normes de comptabilitat generalment admesos i, en tot cas, en la mesura en què aquests costos corresponguen al període en què efectivament s'efectua l'activitat.  
La suma dels costos indirectes no pot superar el 10 per cent del cost total de l'activitat formativa realitzada i justificada.  
6. En tot cas, els costos subvencionables han de respondre a despeses reals, efectivament realitzades, pagades i acreditades mitjançant factures o documents comptables de valor probatori equivalent i han de justificar-se d'acord amb el que estableix el resolc següent.  
En el supòsit de cofinançament pel Fons Social Europeu o altres fons estructurals de la Unió Europea o supranacionals, les administracions competents implicades han d'aplicar la normativa comunitària i espanyola corresponent, a l'efecte de determinar les despeses subvencionables.  
  
Vinté. Justificació i pagament  
1. Les persones beneficiàries han de justificar la realització de l'activitat formativa subvencionada, així com les despeses que genere aquesta activitat. Per a això, han de tindre en compte el que estableix l'article 31 de la Llei 38/2003, de 17 de novembre, així com els costos subvencionables i els criteris d'imputació que estableix aquesta convocatòria.  
2. En cap cas es permetrà la compensació entre els conceptes subvencionats.  
3. El compte justificatiu s'ha de presentar per mitjà de l'aplicació informàtica que, si és el cas, es facilite.  
4. Les ajudes a l'alumnat s'han de justificar d'acord amb el que preveu aquesta convocatòria.  
5. Quan la quantia subvencionada siga superior a 100.000 euros, per a procedir a la justificació i liquidació final de la subvenció, l'entitat beneficiària ha d'omplir i remetre a l'òrgan gestor un compte justificatiu amb l'aportació de l'informe d'auditor, conforme al que estableix l'article 74 del Reglament de la Llei 38/2003, de 17 de novembre, general de subvencions, aprovat mitjançant el Reial decret 887/2006, de 21 de juliol, i d'acord amb l'Ordre EHA/1434/2007, de 17 de maig.  
  
La revisió de la memòria econòmica, per part de la persona auditora, abastarà la totalitat de les despeses en què s'incórrega en la realització de les activitats subvencionades i consistirà a comprovar els extrems recollits en l'article 3.2.b de l'Ordre EHA/1434/2007, de 17 de maig, esmentada anteriorment. A més, a l'efecte del que preveu l'article 73 de l'RLGS, comprovarà que l'entitat beneficiària ha estampillat l'original dels justificants i ha fet constar el número d'expedient i la quantia imputada.  
El compte justificatiu, juntament amb l'informe de la persona auditora, han de remetre's en el termini màxim de 2 mesos a partir de la finalització del programa corresponent, sense que en cap cas es puga sobrepassar el 30 de setembre de l'exercici corresponent. Transcorregut aquest termini sense que s'haja efectuat la presentació de la documentació indicada, s'aplicarà el que preveu, per a aquests casos, l'article 70.3 del Reglament de la Llei general de subvencions, aprovat mitjançant el Reial decret 887/2006, de 21 de juliol.  
En aquest compte han d'incloure's els documents següents:  
a) Certificat d'execució del programa de formació, signat per la persona que ostente la representació legal de l'entitat beneficiària, que ha de generar-se mitjançant l'aplicació informàtica corresponent.  
b) Certificat de costos, signat per la persona que ostente la representació legal de l'entitat beneficiària, que ha de generar-se mitjançant l'aplicació informàtica corresponent.  
c) En el cas que l'entitat beneficiària impute despeses de personal de suport, aquesta ha d'aportar, d'acord amb les instruccions que li seran notificades abans de l'inici del programa formatiu, un control d'assistència amb registres horaris d'aquest personal, juntament amb una memòria justificativa dels treballs que aquest haja realitzat.  
d) Declaració d'altres costos associats, si n'hi ha, que ha de generar-se mitjançant l'aplicació informàtica corresponent.  
e) Llista d'imputacions per acció formativa (especialitat) i grup (curs), entitat beneficiària, que ha de generar-se mitjançant l'aplicació informàtica que es designe.  
f) Certificat positiu o negatiu sobre percepció d'altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o organisme internacional, signat per la persona que ostente la representació legal de l'entitat beneficiària.  
g) Memòria relativa a les actuacions d'avaluació i de control, signada per la persona que ostente la representació legal de l'entitat beneficiària.  
h) Presentar tres ofertes de diferents proveïdors, d'acord amb el que preveu l'article 31.3 de la Llei 38/2003, de 17 de novembre, general de subvencions, modificada mitjançant la Llei 14/2011, d'1 de juny, de ciència, tecnologia i innovació. Quan l'elecció del proveïdor no recaiga en l'oferta econòmica més avantatjosa, ha de justificar-se expressament en una memòria que la decisió respon a criteris d'eficiència i economia.  
  
i) Justificant de devolució a LABORA Servei Valencià d'Ocupació i Formació de la quantia de la subvenció no utilitzada, si la quantitat justificada fora inferior a la bestreta rebuda, l'ingrés de la qual s'ha d'efectuar mitjançant un xec o una transferència bancària al número de compte ES94-0630-2537-38-2712723976, del Banco Santander, el titular del qual és LABORA Servei Valencià d'Ocupació i Formació, amb identificació del número d'expedient.  
j) Identificació del subcompte d'ingressos en el qual es comptabilitza la subvenció concedida. Llista de subcomptes de despeses utilitzades per a la gestió de la subvenció.  
La persona responsable de l'auditoria que haja revisat el compte justificatiu ha de segellar tots aquests documents.  
6. Quan la quantia subvencionada siga inferior a 100.000 euros, s'ha de presentar, en el termini màxim de dos mesos a partir de la finalització del programa corresponent, el compte justificatiu amb tot el contingut que preveu l'article 72 del Reial decret 887/2006, de 21 de juliol, pel qual s'aprova el Reglament de la Llei general de subvencions.  
Per al còmput d'aquest termini, el mes d'agost es considerarà inhàbil; no obstant això, la presentació en cap cas podrà sobrepassar el 30 de setembre de 2022. Transcorregut aquest termini sense que s'haja efectuat la presentació de la documentació indicada, s'hi aplicarà el que preveu, per a aquests casos, l'article 70.3 del mateix text reglamentari.  
  
7. L'òrgan gestor expedirà, si és procedent, els certificats de comprovació i d'aprovació de la documentació justificativa de la despesa, així com la proposta de pagament de les bestretes i les liquidacions.  
8. Si és el cas, a l'efecte d'acreditar el compromís voluntari assumit, s'ha de presentar la documentació acreditativa de l'alumnat format pertanyent als col·lectius següents:  
- Persones amb diversitat funcional reconeguda amb un grau igual o superior al 33 % (discapacitat física, psíquica o sensorial), persones afectades amb un trastorn mental greu o molt greu, circumstància que s'ha d'acreditar amb un certificat emés per l'òrgan competent en el reconeixement del grau de discapacitat.  
- Persones en situació o risc d'exclusió social, circumstància que s'ha d'acreditar amb un certificat emés pels serveis socials competents.  
- Dones víctimes de violència de gènere, situació que s'ha d'acreditar per qualsevol dels mitjans previstos en l'art. 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
  
Vint-i-uné. Obligacions dels beneficiaris  
Sense perjudici de les altres obligacions que s'estableixen en la Llei 30/2015, de 9 de setembre, el Reial decret 694/2017, de 3 de juliol, i l'Ordre de bases, constitueixen obligacions de les entitats beneficiàries:  
  
1) Aportar la informació i la documentació que es requerisca durant la fase d'instrucció del procediment, execució de la formació i justificació de la subvenció, així com tindre a disposició dels òrgans de control competents els documents acreditatius de l'assistència dels treballadors i treballadores a les accions formatives, els controls d'avaluació del seu aprenentatge i els registres d'activitat formativa realitzada, en el cas que la formació haja sigut impartida en la modalitat de teleformació.  
  
Així mateix, les entitats beneficiàries han de facilitar el seguiment de la participació de les persones participants, l'aprenentatge i l'avaluació, així com la investigació de metodologies i d'eines necessàries per a l'actualització del Sistema de Formació Professional per a l'Ocupació en l'àmbit laboral i corresponsabilitzar-se'n. En les accions presencials s'ha de fer un control diari de l'assistència, segons el model que establisquen les administracions competents.  
2) Garantir la gratuïtat de les accions formatives per a les persones participants en la formació subvencionada i no percebre cap quantitat d'aquestes.  
3) Haver realitzat o, si és el cas, garantit les devolucions de quantitats concedides i pagades en convocatòries anteriors i la devolució de les quals li haja sigut exigida mitjançant reclamació prèvia a la via executiva o mitjançant resolució de procedència de reintegrament, sempre que hi haja una resolució ferma, llevat que s'haja produït la suspensió de l'acte, i acreditar no ser deutora per una resolució ferma de procedència de reintegrament, tant a la data de concessió com a la de pagament.  
  
4) Comunicar a l'òrgan concedent competent l'obtenció d'altres subvencions, ajudes, ingressos o recursos que financen les activitats subvencionades, amb anterioritat a la justificació de l'aplicació que s'ha donat als fons percebuts. Aquests ingressos seran incompatibles amb la subvenció destinada a la mateixa finalitat, per la qual cosa aquesta serà minorada en la quantitat ja percebuda.  
5) Acreditar, amb anterioritat a dictar-se la proposta de resolució de concessió de la subvenció i a realitzar-se el pagament d'aquesta, que es troba al corrent en el compliment de les seues obligacions tributàries i amb la Seguretat Social, sense perjudici del que preveu l'article 22.4 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre.  
6) Fer constar el caràcter públic del finançament de l'activitat subvencionada i, si és el cas, el cofinançament del Fons Social Europeu o de qualsevol altre fons comunitari o supranacional. En aquest últim supòsit, l'entitat beneficiària ha d'incloure, en les activitats d'informació de les accions formatives, publicacions, material didàctic i acreditacions de la realització de la formació que cal lliurar a les persones participants, l'emblema del Fons Social Europeu o del fons comunitari o supranacional que corresponga, així com complir les altres obligacions de publicitat que estableix la normativa comunitària o supranacional aplicable.  
Així mateix, quan l'entitat beneficiària de la subvenció siga una persona jurídica privada i la quantia en concepte d'ajudes o subvencions rebudes de l'Administració autonòmica o de qualsevol altra entitat enumerada en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, durant el període d'un any, siga per un import superior a 10.000 euros, ha de donar l'adequada publicitat a aquesta, per a la qual cosa ha d'indicar almenys l'entitat pública concedent, l'import rebut i el programa, l'activitat, la inversió o l'actuació subvencionada. La difusió d'aquesta informació s'ha de fer, preferentment, mitjançant les pàgines web corresponents. En cas que no disposen d'una pàgina web en la qual fer aquesta publicitat, han de complir amb aquesta obligació en el portal que pose a la seua disposició la Generalitat.  
  
7) Remetre a l'òrgan competent una comunicació d'inici de la formació que desenvoluparà, inclosa qualsevol modificació posterior, i, si és el cas, la comunicació de finalització, d'acord amb el contingut, els terminis i el procediment que a aquest efecte se li comunique.  
Aquesta comunicació, dirigida de manera fefaent al personal tècnic de formació assignat, s'ha de dur a terme amb una antelació mínima de cinc dies a la data d'inici de cada curs, amb indicació de l'horari, el lloc d'impartició, el nombre d'alumnes que el comencen i la llista nominal del professorat o personal tutor, amb l'acreditació de la titulació exigida en el programa formatiu que es va incloure en el projecte. Quan es tracte d'accions formatives vinculades a certificats de professionalitat, l'acreditació dels requisits del personal formador i tutor formador s'ha d'ajustar al que es disposa en l'article 13 del Reial decret 34/2008, de 18 de gener, pel qual es regulen els certificats de professionalitat, i l'article 29 de l'Ordre ESS/1897/2013, de 10 d'octubre, que el desenvolupa.  
  
La falta de comunicació en els terminis establits implicarà que la corresponent acció formativa es considere no realitzada a l'efecte de la justificació de la subvenció, llevat que la no comunicació dins del termini es dega a causes imprevistes, degudament justificades i comunicades en el moment en què es produïsquen.  
8) Informar l'alumnat de l'abast de la formació i de si aquesta és conduent o no a l'obtenció d'un certificat de professionalitat complet o d'una acreditació parcial.  
9) Portar una comptabilitat separada o codi comptable adequat, respecte de totes les transaccions relacionades amb l'activitat subvencionada, i disposar d'un sistema informatitzat de registre i d'emmagatzematge de dades comptables.  
10) Complir, en la impartició de les accions formatives, les prescripcions que els siguen aplicables en virtut d'una disposició legal o reglamentària, inclosa l'obligació d'impartir la formació en els espais i amb els mitjans formatius acreditats o inscrits per a tal fi..  
11) Mantindre les exigències tecnicopedagògiques, d'instal·lacions, d'equipament i de mitjans humans que calguen per a l'acreditació de l'especialitat.  
12) Sotmetre's a les actuacions de comprovació, que ha d'efectuar LABORA - Servei Valencià d'Ocupació i Formació o qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar tota la informació que els siga requerida d'acord amb el que preveuen els articles 45 i 46 de l'LGS, així com als controls i a les auditories de qualitat que establisquen les administracions competents, els resultats dels quals s'han d'incorporar als registres en els quals estiguen inscrites.  
  
13) Comprovar que les persones participants disposen dels requisits d'accés o de les competències clau per a realitzar l'acció formativa en funció dels requeriments d'aquesta.  
14) Les persones beneficiàries de la subvenció estaran obligades a conservar, almenys durant un termini de 4 anys, considerant, si és el cas, la interrupció del termini de prescripció del dret de l'Administració a reconéixer o liquidar el reintegrament de la subvenció concedida, els justificants de la realització de l'activitat que fonamenta la concessió de la subvenció, així com de l'aplicació dels fons rebuts, a l'efecte de les actuacions de comprovació i control. El termini esmentat es computarà a partir del moment en què finalitze el període establit per a presentar la justificació esmentada per part del beneficiari. En el supòsit d'accions cofinançades amb fons comunitaris, s'ha d'aplicar, en aquest sentit, el que establisca la normativa comunitària. Les entitats que, sense haver transcorregut el període esmentat, decidisquen suspendre la seua activitat o dissoldre's, han de remetre una còpia de la documentació esmentada a l'òrgan competent, sense perjudici de l'obligació de presentar la documentació justificativa de la subvenció.  
Atés que aquestes ajudes són susceptibles de cofinançament per l'FSE, d'acord amb el que s'estableix en els articles 140 i 141 del Reglament (UE) número 1303/2013, del Parlament Europeu i del Consell, de 17 de desembre de 2013, l'entitat ha de mantindre tots els documents justificatius relatius a les despeses suportades amb els fons sobre les operacions a disposició de la Comissió i del Tribunal de Comptes Europeu, durant un termini de dos anys a partir del 31 de desembre següent a la presentació dels comptes en els quals s'incloguen les despeses definitives de l'operació conclosa; l'últim exercici comptable estarà comprés entre l'1 de juliol de 2023 i el 30 de juny de 2024.  
  
15) Comunicar, si és procedent, la renúncia a l'execució de la subvenció concedida en un termini màxim de 2 mesos des de la notificació d'aquesta. En el cas que l'entitat no hi renuncie dins d'aquest termini i presente la renúncia en un termini posterior o no execute les accions que li han sigut concedides, es considerarà com un incompliment de les obligacions establides.  
16) Acceptar que siga inclosa en la llista d'entitats beneficiàries que es publicarà d'acord amb el que preveu l'article 18.1 de la Llei 38/2003, de 17 de novembre, general de subvencions, i donar a conéixer de manera inequívoca que es tracta d'una acció subvencionada per LABORA - Servei Valencià d'Ocupació i Formació i el Ministeri d'Ocupació i Seguretat Social (Servei Públic d'Ocupació Estatal), de conformitat amb les instruccions i els models que a aquest efecte subministre la direcció general competent en matèria de formació professional per a l'ocupació, d'acord amb el que preveu el número 4 del mateix article.  
  
17) Obtindre, de les persones participants de l'actuació, les dades necessàries per al compliment de les obligacions derivades de l'article 125.2.d i e del Reglament 1303/2013 i l'article 5 i l'annex I del Reglament 1304/2013; els dos, del Parlament Europeu i del Consell, de 17 de desembre de 2013.  
18) Cooperar en la tramitació de les ajudes a l'alumnat.  
19) Subscriure, en relació amb l'alumnat tant desocupat com ocupat, una pòlissa d'assegurança d'accidents i responsabilitat civil de les persones participants, en els termes previstos en l'article 6 del Reial decret 694/2017, de 3 de juliol, amb caràcter previ a l'inici de l'acció formativa, que s'ha d'ajustar tant al període de duració teoricopràctica de l'acció formativa, com a l'horari diari d'aquest, i que ha de cobrir les despeses d'accident in itinere, els riscos derivats de les visites de l'alumnat a empreses o altres establiments que s'organitzen en suport al desenvolupament de les accions formatives.  
a) L'assegurança ha de cobrir, segons siga el cas, tot el període formatiu i el mòdul de formació pràctica vinculat als certificats de professionalitat, si és procedent.  
b) Aquesta pòlissa ha de cobrir els danys que, en ocasió de l'execució de la formació, produïsquen les persones participants, de manera que LABORA - Servei Valencià d'Ocupació i Formació quede exonerat de qualsevol responsabilitat en aquest sentit. A aquest efecte, la pòlissa d'assegurament de la responsabilitat civil enfront de tercers es considerarà com a despesa relativa a l'execució de l'acció formativa.  
c) Es pot optar per subscriure una pòlissa d'assegurances col·lectiva, amb les indicacions ja exposades, que cobrisca tot l'alumnat del projecte aprovat.  
d) En cap cas una persona participant pot iniciar una acció formativa o un mòdul de formació pràctica sense que s'haja subscrit la pòlissa d'assegurança d'accidents, que haurà de contindre, com a mínim, les cobertures següents:  
1r. Defunció per accident.  
2n. Invalidesa absoluta i permanent per accident.  
3r. Invalidesa permanent parcial per accident, que serà la que corresponga segons el barem.  
4t. Assistència sanitària per accident amb cobertura equivalent a la de l'assegurança escolar.  
e) En el cas d'accions formatives desenvolupades en la modalitat de teleformació, serà obligatòria la subscripció de l'assegurança d'accidents i responsabilitat civil dels participants que done cobertura a l'assistència a activitats presencials, exàmens presencials i/o PNL.  
20) En el cas d'accions formatives (especialitats) vinculades a certificats de professionalitat, complir tot el que estableix el Reial decret 34/2008, pel qual es regulen els certificats de professionalitat, i l'Ordre ESS/1897/2013 que el desenvolupa.  
21) Complir la normativa sobre integració laboral de persones amb discapacitat o, si és el cas, l'exempció d'aquesta obligació, d'acord amb el que estableix el Decret 279/2004, de 17 de desembre, del Consell de la Generalitat.  
  
Vint-i-dosé. Minoració o reintegrament de la subvenció  
1. D'acord amb l'article 15 de l'Ordre de bases, l'incompliment dels requisits establits en aquesta i altres normes aplicables, així com de les condicions que s'hagen establit en la resolució corresponent de concessió donarà lloc a la pèrdua total o parcial del dret al cobrament de la subvenció o, una vegada efectuat l'oportú procediment de reintegrament, a l'obligació de retornar totalment o parcialment la subvenció percebuda i els interessos de demora que puguen correspondre.  
  
2. L'incompliment total dels fins per als quals es va concedir la subvenció o de l'obligació de justificació d'aquesta donarà lloc al reintegrament del 100 per cent de la subvenció concedida. Igualment es considerarà que hi concorre l'incompliment total si la realització de l'activitat subvencionada no arriba al 25 per cent dels seus objectius, mesurats amb l'indicador de nombre d'hores de formació multiplicat pel nombre d'alumnes que l'hagen finalitzada. A aquest efecte s'hi han d'incloure també les hores d'absència que resulten computables per falta justificada o per col·locació.  
Sense perjudici del que preveu l'LGS i la Llei 30/2015, en matèria d'infraccions i de sancions administratives, seran causes específiques per a declarar la pèrdua del dret al cobrament de la subvenció concedida i, si és el cas, de reintegrament d'aquesta:  
a) La falta de comunicació de l'inici de les accions formatives en el termini i la forma previstos.  
b) Percebre, per qualsevol concepte, alguna quantia o remuneració de l'alumnat participant en l'acció subvencionada.  
c) La falsedat de les dades contingudes en el compte justificatiu de despeses.  
d) No impartir l'acció formativa (especialitat) en una aula prèviament acreditada o inscrita.  
e) Qualsevol altre motiu que perjudique el fi últim pel qual s'haja concedit la subvenció.  
f) Suposarà la pèrdua del dret al cobrament de la subvenció i de reintegrament d'aquesta que la subvenció es destine a la realització d'una activitat o al compliment d'una finalitat que, manifestament, suposen un greuge o menyspreu cap a les senyes d'identitat del poble valencià.  
  
3. L'incompliment parcial dels fins per als quals es va concedir la subvenció o de l'obligació de justificació d'aquesta donarà lloc al reintegrament parcial de la subvenció concedida. Quan l'execució de l'indicador esmentat en el paràgraf anterior estiga compresa entre el 25 i el 100 per cent, la subvenció concedida es minorarà en el percentatge que haja deixat de complir-se, sempre que les despeses s'hagen justificat degudament.  
D'acord amb el resultat de la revisió de la documentació justificativa de despeses, es procedirà a la liquidació de la subvenció inicialment concedida o de la modificada, si és el cas (d'ara en avant, la subvenció), amb excepció de l'ajuda a l'alumnat en l'ordre i pels conceptes establits en aquest apartat, de manera que cada un dels ajustos o de les minoracions s'aplicarà sobre l'import que resulte del que l'antecedeix. En el cas que s'haja concedit alguna bestreta, la liquidació resultant podrà determinar la procedència del reintegrament total o parcial de la quantitat anticipada:  
1r Ajust de la subvenció a les circumstàncies reals d'execució:  
a) Ajust per alumnat: quan l'entitat beneficiària procedisca a redistribuir el nombre de l'alumnat participant i disminuïsca el nombre utilitzat per al càlcul de la subvenció, es procedirà a ajustar la subvenció a les circumstàncies reals d'execució.  
La minoració per baixes de l'alumnat: les minoracions per aquest concepte es practicaran sobre tots els costos finançables, a excepció dels relatius a la docència i al control de la qualitat d'aquesta. Una vegada finalitzat el període de substitució de l'alumnat previst més avant, no es minorarà la subvenció per baixes de l'alumnat desocupat a conseqüència de la seua contractació o inserció laboral, o de l'alumnat ocupat a causa d'una modificació de les seues condicions de treball, així com per la falta d'assistència a algun mòdul per estar exempt de realitzar-lo, amb la certificació prèvia del director territorial competent.  
Sense perjudici del que s'ha exposat amb anterioritat, la diferència numèrica entre l'alumnat establit en la resolució de concessió i l'alumnat que finalitze el curs determinarà la minoració proporcional de la subvenció resultant una vegada practicada, si és procedent, la minoració per hores, i tenint en compte el següent:  
a) Abans d'arribar al 25 % de la duració de l'acció formativa, l'entitat hi pot incorporar alumnat nou fins a completar el nombre que fixe la resolució de concessió, i substituir les baixes amb altes noves. Quan es tracte d'accions formatives dirigides a l'obtenció de certificats de professionalitat, únicament s'admet la substitució, sempre que no s'haja superat aquest percentatge, si es produeix durant els primers cinc dies lectius des de l'inici de l'acció formativa corresponent al certificat de professionalitat. Quan es programen certificats de professionalitat complets que s'hagen d'impartir de manera modular, amb la finalitat de facilitar l'accés a cada un dels mòduls que integren el certificat, s'hi poden incorporar alumnes durant els primers cinc dies lectius des de l'inici de cada un dels mòduls programats.  
Si es produïren abandons amb posterioritat, s'admetran desviacions per acció formativa de fins a un 15 % del nombre de persones participants que les hagueren iniciades.  
b) Es considera que l'alumnat ha finalitzat l'acció formativa quan haja assistit almenys al 75 % de la duració d'aquesta. A l'efecte de la justificació posterior per part de l'entitat beneficiària, també es considera que han finalitzat l'acció formativa, en el supòsit de persones treballadores desocupades, aquelles que hagen d'abandonar-la per haver trobat un lloc de treball, així com aquelles persones participants que hagen sigut baixa en el curs per malaltia o accident acreditat, sempre que en tots dos casos hagen realitzat, almenys, el 25 % de l'activitat formativa.  
  
c) No s'efectuarà minoració per la baixa de fins a tres persones participants de l'alumnat que, en el moment de realitzar el mòdul de PPNL/FCT, no tinga preparació suficient, apreciada pel personal tècnic de Formació i autoritzada per la Direcció del Servei de Gestió de Programes de Formació per a l'Ocupació.  
b) Ajust per hores: així mateix, en el cas que s'haja produït una disminució sobre el nombre d'hores d'impartició que van determinar el càlcul de la subvenció, es procedirà a l'ajust d'aquesta a les circumstàncies reals d'execució.  
2n. Minoració per descertificació de grups (cursos): la falta de comunicació de l'inici dels grups (cursos) i l'execució dels no inclosos en la resolució de concessió o no autoritzats, determinarà la minoració de la subvenció per l'import del grup (curs) corresponent.  
3r. Minoració per incompliments de percentatges de col·lectius: les minoracions per aquest concepte es realitzaran quan es produïsca l'incompliment dels compromisos adquirits per l'entitat quant a la distribució dels col·lectius de persones desocupades, ocupades. Aquesta minoració es realitzarà de manera proporcional a l'incompliment.  
  
4t. Minoració per justificació incorrecta o insuficient dels costos elegibles: la quantia resultant dels ajustos i de les minoracions anteriors determinarà el límit dels costos correctament justificats i, en el cas que la quantia d'aquests siga menor, es minorarà la subvenció per la diferència entre les dues.  
5é. Minoració per superar el límit de costos associats: els costos associats ha d'imputar-los l'entitat beneficiària a l'activitat subvencionada en la part que raonablement corresponga d'acord amb els principis i les normes de comptabilitat generalment admesos i, en tot cas, en la mesura en què aquests costos corresponguen al període en què efectivament es va realitzar l'activitat. La suma dels costos associats no podrà superar el 10 per cent del cost total de l'activitat formativa realitzada i justificada de conformitat.  
6é. Justificació insuficient de les despeses subvencionades, incloses les corresponents al control de la qualitat de la docència.  
4. Les quantitats que s'hagen de reintegrar tindran la consideració d'ingressos de dret públic de naturalesa no tributària i, a aquestes, se'ls aplicarà, a l'efecte del càlcul, l'interés legal dels diners en els termes establits en l'article 38 de l'LGS.  
5. La Direcció General de LABORA Servei Valencià d'Ocupació i Formació, o l'òrgan en qui delegue, dictarà una resolució dins del termini de 12 mesos des de la data de l'acord d'inici i n'exigirà el reintegrament, si és el cas.  
  
Vint-i-tresé. Control i seguiment  
De conformitat amb el que es preveu en el capítol V de l'Ordre de bases, i en els articles 169 i 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions, s'han d'adoptar les mesures necessàries a fi de comprovar i verificar la realització efectiva de les activitats subvencionades, el compliment de la finalitat o les finalitats que motiven la concessió i l'adequada acreditació de la destinació que s'ha donat a les quantitats atorgades.  
El tipus de control que cal dur a terme ha de ser preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. Amb aquest fi, s'ha de supervisar tota la documentació exigida i s'ha de requerir, si és procedent, l'aportació dels documents complementaris que resulten necessaris per a comprovar, verificar i esclarir tots els aspectes que així ho exigisquen.  
A més, s'han de dur a terme comprovacions in situ de la realització de les activitats subvencionades, i es pot reclamar informació addicional que permeta contextualitzar la documentació aportada al principi i les activitats programades en funció del seu grau efectiu d'execució. En concret:  
Una vegada iniciada l'acció formativa, l'entitat beneficiària ha de facilitar el seguiment i el control del desenvolupament d'aquesta, per a la qual cosa, d'acord amb les instruccions que li hauran de ser notificades abans de l'inici, ha d'aportar la documentació següent:  
a) Control d'assistència mensual que continga la signatura diària de l'alumnat i del professorat assistent.  
b) Comunicats d'alta i de baixa.  
Es considerarà que l'alumnat és alta en una acció formativa quan haja tingut una presència efectiva d'almenys cinc dies lectius. Pel que fa al règim de baixes i substitucions, s'estarà al que es preveu entre les causes de minoració.  
c) Comunicació d'incidències.  
Amb informe previ de la Direcció del Servei de Gestió de Programes de Formació per a l'Ocupació, la persona responsable de la Subdirecció General de Formació Professional per a l'Ocupació podrà ordenar la suspensió cautelar del desenvolupament de l'acció formativa quan:  
a) Aquesta acció no estiga en funcionament.  
b) El personal tècnic docent o l'alumnat no estiguen presents en les sessions presencials en el centre formatiu o en els centres de treball on es desenvolupe el mòdul de PPNL/FCT.  
c) El personal docent no responga al perfil assenyalat en cada un dels respectius programes formatius.  
d) L'alumnat estiga realitzant funcions diferents de la formació o el mòdul de PPNL/FCT.  
e) L'aula, les instal·lacions, el material de consum o els equips i les dotacions no es corresponguen amb els que s'hagen aportat per a la inscripció o l'acreditació.  
f) El nombre d'alumnes assistents a l'acció formativa siga inferior a la meitat del que estableix la resolució de concessió o la posterior reprogramació d'aquesta acció.  
g) Hi concórrega qualsevol altra causa greu que afecte el desenvolupament normal de l'acció formativa.  
En les especialitats relacionades amb certificats de professionalitat, les pràctiques professionals no laborals en centres de treball (PPNL/FCT), la duració, el desenvolupament i les condicions d'impartició estan regulats pel Reial decret 34/2008, de 18 de gener, pel qual es regulen els certificats de professionalitat, i en l'Ordre ESS/1897/2013, de 10 d'octubre, que el desenvolupa, així com en els corresponents reials decrets que regulen cada certificat de professionalitat.  
  
Les empreses o els centres de treball on es realitzen les PPNL/FCT no han de distar més de 30 quilòmetres del centre formatiu, llevat que es justifique la seua necessitat i siga expressament autoritzat per la Direcció del Servei de Gestió de Programes de Formació per a l'Ocupació.  
A sol·licitud de l'entitat beneficiària, el personal tècnic de Formació podrà validar qualsevol modificació sobrevinguda en les condicions d'impartició de l'acció formativa de caràcter menor, canvis de calendari, horari, professorat, alumnat, etc.  
  
Vint-i-quatré. Avaluació i certificació de la formació  
1. En tot cas, les entitats beneficiàries faran una avaluació i un control de la qualitat de les accions formatives que executen sobre una mostra representativa almenys del 10 % dels grups als quals s'haja impartit la formació, incloses les pràctiques. Aquesta activitat podrà exercir-la personal no docent. Els resultats d'aquesta avaluació ha d'aportar-los l'entitat beneficiària, juntament amb la justificació de despeses.  
  
Sense perjudici de la utilitat que aquestes avaluacions tenen per a les entitats beneficiàries i els centres o les institucions que imparteixen la formació, LABORA Servei Valencià d'Ocupació i Formació podrà requerir informació complementària, amb la finalitat d'analitzar la qualitat de les accions de formació desenvolupades en el marc dels programes de formació regulats en aquesta convocatòria. En el cas de formació conduent a l'obtenció de certificats de professionalitat, l'avaluació, el seguiment i el control de la qualitat de la formació es realitzaran en els termes i amb el contingut que es preveu en el Reial decret 34/2008, de 18 de gener, pel qual es regulen els certificats de professionalitat, i en l'Ordre ESS/1897/2013, de 10 d'octubre, que el desenvolupa.  
  
2. LABORA Servei Valencià d'Ocupació i Formació, una vegada feta la petició telemàtica formulada per les entitats beneficiàries, ha d'expedir el certificat individualitzat d'aprofitament de l'alumnat que haja superat el curs o algun dels mòduls, amb detall dels mòduls superats i la duració d'aquests. Així mateix, s'han de consignar les dades de registre del certificat.  
L'entitat beneficiària ha de comunicar a l'alumnat que té a la seua disposició els diplomes esmentats, dins del termini màxim d'un mes, a partir de la data de recepció d'aquests.  
L'entitat ha d'imprimir els diplomes i lliurar-los a l'alumnat, així com obtindre justificació del lliurament d'aquests. De manera addicional, l'alumnat ha de rebre en el seu correu electrònic una comunicació de LABORA per la qual se li dona accés electrònic al seu diploma.  
Si el curs es correspon totalment o parcialment amb un certificat de professionalitat, s'ha d'emetre, amb sol·licitud prèvia de l'alumnat davant de la direcció general competent en matèria de formació per a l'ocupació, el certificat de professionalitat o l'acreditació parcial acumulable de les unitats de competència que corresponguen. A aquest efecte, el centre que impartisca l'acció formativa ha de presentar, davant de l'òrgan esmentat i en un termini no superior a tres mesos des de la finalització, les actes d'avaluació signades i els documents en què es reflectisquen els resultats d'aquesta, amb el contingut previst en el Reial decret 34/2008, de 18 de gener, i en l'Ordre ESS/1897/2013, de 10 d'octubre, que el desenvolupa.  
  
Vint-i-cinqué. Entrada en vigor  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
  
Contra aquesta resolució, que esgota la via administrativa, es pot interposar un recurs potestatiu de reposició davant d'aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
València, 30 de desembre de 2020.- El director general de LABORA Servei Valencià d'Ocupació i Formació: Enric Nomdedéu i Biosca.  
  
  
  
ANNEX I  
Criteris de valoració de les sol·licituds  
  
La valoració de les sol·licituds té com a objectiu l'anàlisi i la determinació de la qualitat de les diferents sol·licituds presentades. En tot cas, es prendran en consideració les condicions que l'entitat reunisca la data de finalització del termini de presentació de sol·licituds, que hauran de mantindre's, com a mínim, fins a la finalització del període màxim d'execució de les accions formatives.  
  
La valoració de les sol·licituds s'ha de fer d'acord amb els criteris següents:  
  
A) Adequació de l'oferta formativa a les accions/àrees prioritàries 65 punts  
1. Alumnat en accions prioritàries / alumnat total x 50 50 punts  
Els apartats següents seran acumulables a l'anterior, sense que es puguen superar els 65 punts en total.  
No obstant això, en cas d'alumnat susceptible de ser puntuat en dos dels apartats següents, només puntuarà en el que atorgue més puntuació.   
2. Alumnat en accions prioritàries dirigides a l'obtenció d'una acreditació parcial acumulable que no comporte capacitació professional/alumnat total x 5 de les famílies professionals referents al sector 5 punts  
3. Alumnat en accions prioritàries dirigides a l'obtenció de certificat de capacitació professional (carnet professional)/alumnat total x 10 en el sector al qual concorren 10 punts  
4. Alumnat en accions prioritàries dirigides a l'obtenció de certificat de professionalitat complet/alumnat total x 15 de les famílies professionals referents al sector 15 punts  
  
  
  
B) CAPACITAT ACREDITADA DE L'ENTITAT SOL·LICITANT:  
  
  
B.1. Capacitat per a desenvolupar els programes de formació transversals:  
Accions formatives de formació per a l'ocupació de caràcter transversal dirigides, prioritàriament, a persones ocupades realitzades, com a beneficiària en convocatòries d'ajudes de qualsevol de les administracions públiques del Sistema Nacional d'Ocupació (SNO). A aquests efectes, es prendrà en consideració la suma dels resultats per la seua participació en convocatòries executades en els anys 2018 i 2019. 15 punts  
 L'entitat va fer entre 1 i 20 accions formatives   
(grups) 5 punts  
 L'entitat va fer entre 21 i 40 accions formatives   
(grups) 10 punts  
 L'entitat va fer més de 40 accions formatives   
(grups) 15 punts  
  
  
B.2. Capacitat per a desenvolupar les accions formatives que corresponguen a les especialitats recollides en el pla de referència sectorial:  
Accions formatives de formació per a l'ocupació que corresponguen a especialitats recollides en el pla de referència sectorial, dirigides prioritàriament a persones ocupades, realitzades com a beneficiària en convocatòries d'ajudes de qualsevol de les administracions públiques del Sistema Nacional d'Ocupació (SNO). A aquests efectes, es prendrà en consideració la suma dels resultats per la seua participació en convocatòries executades en els anys 2018 i 2019. 15 punts  
 L'entitat va fer entre 1 i 5 accions formatives   
(grups) 5 punts  
 L'entitat va fer entre 6 i 10 accions formatives   
(grups) 10 punts  
 L'entitat va fer més de 10 accions formatives (grups) 15 punts  
  
  
Les entitats que hagen sigut beneficiàries i/o impartidores en convocatòries d'ajudes diferents de les aprovades en l'àmbit de la Comunitat Valenciana, hauran de presentar un certificat de l'administració pública corresponent de l'SNO sobre les accions impartides en els anys indicats, segons el model de l'annex II d'aquesta resolució.  
D'acord amb el que preveu el resolc vint-i-uné, les entitats han de mantindre les exigències tecnicopedagògiques, d'instal·lacions, equipament i mitjans humans que s'hagen tingut en compte per a l'acreditació/la inscripció de l'especialitat, de manera que quede totalment assegurada la solvència tècnica de l'entitat sol·licitant.  
  
C) Abast del programa  
Es valorarà el nombre de persones treballadores participants en el programa sol·licitat 20 punts  
 Entre 30 i 60 participants 4   
 Entre 61 i 90 participants 6   
 Entre 91 i 120 participants 8   
 Entre 121 i 180 participants 12   
 Entre 181 i 270 participants 16   
 Més de 270 participants 20   
  
  
  
D) Implantació territorial a la Comunitat Valenciana \* 20 punts  
 L'entitat té centres acreditats o inscrits en una província de la Comunitat Valenciana 5   
 L'entitat té centres acreditats o inscrits en dues províncies de la Comunitat Valenciana, ha programat i adquireix l'obligació de formar almenys un 20 % de l'alumnat en cada província on hi haja un centre acreditat o inscrit. A l'efecte de complir aquesta condició, en el cas de la teleformació, es tindrà en compte el lloc de residència de l'alumnat.  
 10   
 L'entitat té centres acreditats o inscrits en tres províncies de la Comunitat Valenciana, ha programat i adquireix l'obligació de formar almenys un 20 % de l'alumnat en cada província on hi haja un centre acreditat o inscrit. A l'efecte de complir aquesta condició, en el cas de la teleformació, es tindrà en compte el lloc de residència de l'alumnat.  
 20   
  
  
\* En el cas de formació sectorial, els centres acreditats o inscrits han de ser en especialitats formatives recollides en el pla de referència sectorial corresponent.  
  
  
  
E) APLICACIÓ DE NORMES DE QUALITAT:  
En aquest apartat es valoren els certificats que acrediten la gestió de la qualitat en el desenvolupament de la formació i el tractament de dades, amb la puntuació següent:  
- Per estar en possessió d'un certificat de qualitat en vigor, EMP1346 l'abast del qual incloga expressament l'activitat en matèria de formació per a l'ocupació o EFQM (Certificat d'excel·lència europea 200 + o superior): 16 punts.  
- Per estar en possessió de Certificat SGSI de seguretat de la informació (ISO 27101): 4 punts.  
Els punts assignats per cada certificat de qualitat seran acumulatius fins a un màxim de 20 punts.  
  
F) APLICACIÓ DE MESURES DE RESPONSABILITAT SOCIAL.  
S'acreditaran d'acord amb el que s'estableix en aquest apartat i en el resolc 7.3 c, d, e i f d'aquesta convocatòria.  
IS. Inclusió social.  
A) Es valora amb un màxim de 5 punts un percentatge igual o superior al 20 % de persones amb diversitat funcional (1), persones afectades amb trastorn mental greu o molt greu, persones en situació o risc d'exclusió social i dones víctimes de violència de gènere, incloses en les plantilles de les entitats sol·licitants; els percentatges inferiors al 20 % es valoraran proporcionalment d'acord amb la fórmula següent:  
  
  
Nombre de persones actualment en la plantilla de l'entitat, pertanyents als col·lectius esmentats, que hagen estat incloses en aquesta durant un període igual o superior a 9 mesos durant l'exercici anterior. x 25  
Nombre de persones actualment en la plantilla de l'entitat que hagen estat incloses en aquesta durant un període igual o superior a 9 mesos durant l'exercici anterior.   
  
  
(1) Grau igual o superior al 33 %.  
  
 B) Es valora amb un màxim de 5 punts un percentatge igual o superior al 10 % de persones amb diversitat funcional (1), persones afectades amb trastorn mental greu o molt greu, persones en situació o risc d'exclusió social i dones víctimes de violència de gènere que l'entitat es comprometa a formar, respecte del total d'alumnat en formació, segons el programa formatiu presentat; els percentatges inferiors al 10 % es valoraran proporcionalment d'acord amb la fórmula següent:  
  
  
Nombre de persones que l'entitat es compromet a formar pertanyents als col·lectius esmentats. x 25  
Nombre total de persones en formació, segons el projecte formatiu presentat.   
  
  
(1) Grau igual o superior al 33 %  
  
DH. Igualtat entre dones i homes.  
En aquest apartat es valoren les accions positives que garantisquen i promoguen la igualtat de dones i homes fins a un màxim de 10 punts, d'acord amb la distribució que s'exposa a continuació; en cas contrari, es puntua amb 0 punts:  
- En l'escriptura de constitució o en els estatuts de l'entitat inscrits en el registre corresponent figura com a objectiu de l'entitat el treball a favor de la igualtat d'homes i dones; o, en cas que l'entitat no dispose d'escriptura de constitució o estatuts, ha aportat declaració responsable a aquests efectes. Les entitats subjectes al règim de funció pública en matèria de personal compleixen aquest requisit per prescripció legal (1 punt).  
- L'entitat acredita disposar d'un pla d'igualtat en els termes previstos en l'article 45 i següents de la Llei orgànica 3/2007, de 22 de març, per a la igualtat efectiva de dones i homes, si és procedent, degudament registrat en el Registre de convenis i acords col·lectius de treball dependent de la Direcció General de Treball del Ministeri de Treball, Migracions i Seguretat Social i de les autoritats laborals de les comunitats autònomes.  
A més, en l'àmbit de l'administració de les comunitats autònomes, quan la seua normativa específica ho preveja, s'ha d'aportar el pla d'igualtat visat per l'autoritat competent. Les entitats i empreses que desenvolupen la seua activitat dins de la Comunitat Valenciana, segons el Decret 133/2007, de 27 de juliol, del Consell, sobre condicions i requisits per al visat dels plans d'igualtat de les empreses de la Comunitat Valenciana, han de presentar el pla visat per l'òrgan competent.  
  
D'acord amb el que es preveu en la disposició addicional única del Decret 133/2007, de 27 de juliol, del Consell, sobre condicions i requisits per al visat dels plans d'igualtat de les empreses de la Comunitat Valenciana, les empreses o organitzacions participades majoritàriament amb capital públic (empreses públiques autonòmiques, provincials i municipals) han d'elaborar un pla d'igualtat, així mateix, visat per l'òrgan competent.  
En l'àmbit de la Comunitat Valenciana, en el cas d'empreses en les quals no hi haja obligació legal d'elaborar un pla d'igualtat, s'ha d'aportar el pla aprovat, degudament visat per l'òrgan competent. Per a les entitats subjectes al règim de funció pública en matèria de personal, es considerarà que compleixen aquest tràmit amb l'aportació prèvia del pla.  
Si l'entitat disposa d'un pla la vigència del qual ha finalitzat, només caldrà la presentació de la resolució de visat del pla d'igualtat expirat i la sol·licitud de tramitació d'un pla nou, davant de l'organisme competent en igualtat de gènere. Entre l'expiració del pla anterior i la sol·licitud del nou, no poden haver transcorregut més de sis mesos. (9 punts).  
  
  
G) GRAU D'EXECUCIÓ:  
S'atorguen inicialment un màxim de 10 punts a totes les entitats que concórreguen a aquesta convocatòria. Aquesta puntuació inicial es reduirà d'acord amb el que es preveu en els apartats següents, referits a subvencions concedides amb càrrec a la convocatòria immediatament anterior a l'exercici que finança aquesta convocatòria:  
1. En el cas que l'entitat presente la renúncia a l'execució de la totalitat de la subvenció concedida en relació amb algun programa o sector, en un termini de 5 dies hàbils a comptar de la data de la notificació de la resolució de concessió, no es reduirà cap punt respecte a aquest programa o sector.  
2. Aquesta puntuació es reduirà 2 punts per cada renúncia que es presente de la totalitat de la subvenció concedida en relació amb algun programa o sector, després del cinqué dia hàbil, a comptar de la data de notificació de la resolució de concessió i fins al desé dia hàbil des de la data de notificació, respecte a aquest programa o sector.  
3. En els mateixos termes, aquesta puntuació es reduirà 4 punts per cada actuació en la qual s'haja presentat la renúncia a l'execució de la subvenció concedida en un termini posterior al de 10 dies hàbils des de la data de notificació de la resolució de concessió. Així mateix, es reduirà en 5 punts quan l'actuació no s'haja iniciat a data 31 de desembre de l'exercici anterior a aquesta convocatòria i tampoc s'haja presentat la renúncia a l'execució de la subvenció concedida.  
  
La puntuació final no pot ser inferior a 0 punts.  
Les reduccions anteriors no s'apliquen a aquelles entitats a les quals s'haja notificat la resolució de concessió en data posterior al 30 de novembre de l'exercici anterior al que finança aquesta convocatòria.  
  
  
H) DISMINUCIÓ DE LA PUNTUACIÓ EN LA VALORACIÓ TÈCNICA.  
DP: en el cas que la puntuació de la valoració tècnica obtinguda en un determinat programa o sector, calculada en la fase de liquidació d'una determinada convocatòria, comporte una disminució respecte de la puntuació obtinguda per a l'aprovació del pla en el procés de valoració de sol·licituds del mateix programa, sector i convocatòria, s'aplicarà una reducció sobre la puntuació obtinguda en el procés de valoració actual.  
A aquests efectes, es prendran en consideració els resultats de la liquidació de la tercera convocatòria anterior a la que s'estiguera valorant; en el cas que el resultat retorne decimals, s'arredoniran a la baixa.  
  
Quan l'interval de desviació siga igual o inferior a 5 punts percentuals, no es reduirà la puntuació. A partir d'una desviació igual o superior a 6 punts percentuals i igual o inferior a 25 punts percentuals, s'aplicarà una reducció d'1 punt per cada punt percentual, que s'iniciarà amb -1 punt quan la desviació siga de 6 punts percentuals i finalitzarà amb -20 punts quan la desviació siga de 25 punts percentuals, d'acord amb la taula següent:  
  
Tram Interval   
de desviació Reducció que s'ha d'aplicar per cada punt percentual Interval de reducció  
de punts  
1 DE 0 % a 5 % 0 0  
2 DE 6 % a 25 % 1 DE -1 A -20  
  
  
No obstant això, en les dues convocatòries immediatament posteriors a la publicació d'aquesta resolució s'aplicaran les reduccions que es detallen a continuació, sobre el mateix programa o sector en el qual s'hagueren produït, corresponents a la tercera convocatòria anterior a cada una d'aquestes i arredonint a la baixa els decimals, si és el cas:  
  
Quan l'interval de desviació siga igual o inferior a 10 punts percentuals, no es reduirà la puntuació. Quan l'interval de desviació siga igual o superior a 11 punts percentuals i igual o inferior a 25 punts percentuals, s'aplicarà una reducció d'1 punt per cada punt percentual, d'acord amb la taula següent:  
  
Tram Interval de desviació Reducció que s'ha d'aplicar per cada punt percentual Interval de   
reducció de punts  
1 DE 0 % a 10 % 0 0  
2 D'11 % a 25 % 1 DE -1 A -15  
  
  
Puntuació màxima total 160 punts  
  
   
En relació amb els apartats B, E i F, atés que es tracta de documentació voluntària, només es valorarà la documentació que l'entitat adjunte a la sol·licitud.  
En cas d'empat entre dos o més projectes, es resoldrà a favor del projecte que haja obtingut més puntuació en els apartats A, B, C, F, G, D i E, per aquest ordre; si hi persisteix l'empat, s'atendrà al número d'ordre de l'expedient.  
  
  
ANNEX II  
  
CERTIFICAT RELATIU AL CRITERI DE VALORACIÓ PREVIST EN L'APARTAT B DE L'ANNEX I DE LA CONVOCATÒRIA DE SUBVENCIONS APROVADA PEL DIRECTOR GENERAL DE LABORA SERVEI VALENCIÀ D'OCUPACIÓ I FORMACIÓ PER A LA REALITZACIÓ D'ACCIONS FORMATIVES DIRIGIDES PRIORITÀRIAMENT A PERSONES OCUPADES AMB CÀRREC A L'EXERCICI PRESSUPOSTARI 2021.  
  
El certificat l'emet l'administració pública competent de l'SNO a l'efecte d'acreditar les accions formatives de formació per a l'ocupació (transversals B1 o sectorials B2) dirigides prioritàriament a persones ocupades, impartides per l'entitat en els anys 2018 i 2019, corresponents a convocatòries d'ajudes executades en aquests anys, diferents de les aprovades i executades en l'àmbit de la Comunitat Valenciana.  
  
  
???????- (Indiqueu l'administració competent en matèria de formació professional per a l'ocupació, gestora de la convocatòria o convocatòries a què es refereix aquest certificat)  
  
.-?????????, en qualitat de/d????????, de l'administració pública abans esmentada i en relació amb el criteri de valoració previst en l'apartat B de l'annex I de la convocatòria referenciada,  
  
CERTIFIQUE:  
  
que l'entitat de formació?????.., amb CIF???????, domiciliada a????????????????, ha impartit el nombre següent d'accions formatives (grups) en els anys 2018 i 2019, a l'empara de les convocatòries d'ajudes a la formació d'oferta dirigida prioritàriament a persones treballadores ocupades, finançades per aquesta administració pública.  
  
Any convocatòria Any execució Nre. accions (grups)   
transversals Nre. accions (grups)  
pla referència sectorial,  
 indicant sector  
 2018   
 2019   
  
  
I, per a deixar-ne constància a l'efecte oportú, signe i segelle la present.  
  
?????., ?.. de ???????..de ?....  
  
  
Referència per a la validació:  
Nom i cognoms: ...  
Càrrec: ...  
Telèfon de contacte: ...  
Adreça electrònica: ...